Zaangfak Tuk Si E : Pu Van Hu Lian le Pi Ngun Za Tial Fa – Onlinenungak\nPu Van Hu Lian le Pi Ngun Za Tial Fa . Kalay, Sanpiah ah khua a sami Pu Van Hu Lian le Pi Ngun Za Tial nih an neihmi naute asi,tuzing October. 26,2021 ah a chuak. Atu hi-sii-inn ah an kalpi,naute hi khuaruahhar ngai asi,nute asi i an fa le paruknak asi,atak hi puanraang in tuammi bang in arang dih,tiah naihniam mi sinin kan theih Naute caah kutsamh aduh mi hna nih,phone number kan langhter mi ahhin pehtlaih khawh asi. Phone.09256972318\nthawngpang dang relchap : ASEAN Meeting An Thok, US President Joe Biden Aa Tel Lai\nASEAN Meeting le US Dirhmun : Oct 26, tuni i ASEAN-America meeting ah US President Joe Biden aa tel lai. Hihi kum li chungah ASEAN meeting i US President aa tel a voikhatnak a si. US President nih hin meeting ah ralhrangbu hotu he thutti a duh lo i hihi ASEAN meeting ah ralhrangbu sawm a si lonak a ruang nganpi pakhat a si tiah thiamsang hna nih an chim. Hi nih hin US nih ralhrangbu le ralhrangbu nih a sermi innhngak cozah a cohlan lonak kha a fianter ngai tiah chimceih a si fawn.\nASEAN le NUG : Khatlei ah atu tiang ASEAN nih NUG hi Myanmar ram aiawhtu ah a pom rih lomi zoh tikah Myanmar buainak kong i ASEAN hnatlaknak phun 5 a tak in tuanchuahnak ah ralhrangbu telpinak le bawmhnak a hau ti kha ASEAN nih langhter an duhmi a si tiah cheukhat nih an chim. Oct 25, nizan ah khan US President i National Security advisor Jake Sullivan le NUG hruaitu tonnak an ngei tiah theih a si. Hi nih hin US nih ralhrangbu nakin NUG a dirkamh/cohlan deuh ti a langhter ngai ko tiah ramkhel thiamsang hna nih an hmuhning an chim.\nASEAN Meeting le Myanmar buainak : Tutan ASEAN meeting ah a bik in ceih dingmi cu Myanmar buainak le ASEAN ram chung covid zawtnak kong a si tiah theih a si. ASEAN palai Erywan Yusof nih Myanmar buainak kong chimthanhnak (report) a ngei lai tiah ASEAN kong thiamsang Daw Moe Thu Zar nih a chim. ASEAN palai cu rian an khinhnak a sau pah cang nain Suh Kyi le President U Win Myint he tonnak an pek lo caah atu tiang Myanmar ah a ra rih lo.\nASEAN palai nih hin ASEAN hnatlaknak phun 5 kha pehzulh in a tuanchuah ding hrimhrim a si. Atu i ASEAN chairman hi a caan (term) a dih cun Cambodia nih ASEAN chairman a tuan lai, cutikah palai chiahmi zong an i thleng te lai tiah ruah a si. ASEAN palai nih amah lawng riantuan cu rianhma a kal kho lai lo, cucaah amah bawmtu bu ser ding a si timi ruahnak zong a um pah tiah theih a si. Tutan ASEAN meeting ah Myanmar kong a dik a hmaanmi biakhiahnak an tuah khawh lai ti zumh cio a si. By. Salai CP Lian (Source: BBC)


Pu Tum Bik Kongah Siseh, Hakha I Thawngpang Latu Palik Nupi Nu Le A Far Kongah – Onlinenungak\nPu Tum Bik Kongah Siseh, Hakha I Thawngpang Latu Palik Nupi Nu Le A Far Kongah\nPu Tum Bik kongah siseh, Hakha i thawngpang latu palik nupi nu le a far kongah siseh, a ka huatu tete tampi kan ngeih hna. “Na lar kaa a si hih. Na min hi veng” ti tiang ti kaa huah. (Mi lar ka si bal lo i lar lo aa ziak tuk cangmi ka si.\nKeicu ka chim cia bangin, a si khawh chungin daihnak phurtu si ai timmi ka si. Ka page khi zoh u law Kawlram a buai hlan ah midang ti hniarnak le thangchiatnak dohnak ai tel lai lo. Ka Facebook account zongah biazai, thazaang peknak, capo le lung um tete dah lo cu midang he i dohnak a um lo.\nTutan belte cu Lailei a ummi hna an fb i ca post an ngamh lomi paoh an ka kuat i ka friends a simi he si lomi he an ka pehtlaih. Anmah nih an post ahcun an post thaizing ah thong an tla kho. Ralkap nih uknak an lak ṭhan te lai timi kan ruah bal lomi a vun can tikah thil sining ai let dih i biazai ka ṭial tawnnak cakuang cu midang kong chimnak ca ah ai cang. Ka lung cu a ṭha hrim lo.\nKa nolh rih lai. Chungkhar lei hna ka ngaithiam uh. Nan zawn kan ruah ve ko hnga. Bia chokvai cu bia porhmi zong a um ko lai nain tuah tak takmi hi cu kan zamh peng ko lai. Keimah nih thawng ka zamhmi ruangah nan lung a fak ko lai. Hi thil ka tuahmi hi Bawipa nih a si awk a si lo a ka ti cun nun a ka cawnpiak te lai ka zumh.\nKan miphun himnak ding caah cun chungkhar lei sinin biafak zong kan in rih ko lai. Ka ngaithiam uh. Palik le ralkap lei ah a ummi hna nanmah nakin ralkap le palik kut tang a um i a tuarmi hna ka zawnruah deuh hna nak caan a si. Tu lio cu kawl cozah sinah thin hun lio a si caah nek tukin bia nan chim i kan leh vemi hna a um zongah ka ngaithiam uh. Kan let hrim hrim ti hna lai lo tiah bia kan kamh hna. Note: Zapi nih biafak fak in an in timi ka hmuh hna ah ka lung a ṭha lo. Nain zapi an temtuar tuk caan a si caah anmah diriam tein bia chim ve ko hna seh. Credit: Nusung Htg-Nunu


Australia PM Morrison party nih an tei caah Chinmi kan i lawmhnak aruang | The Chin Express\nHome Chin Australia PM Morrison party nih an tei caah Chinmi kan i lawmhnak...\nCanberra — Zahan May 18 thimnak ah atu lio cozah tlaitu Liberal le a ttantti party pawl nih teinak an hmuh tthan caah ramkip Chin hruaitu tampi an i lawm.\nAtanglei ah an i lawmhnak aruang an ttialmi rel khawh si.\nMyanmar ram in CHRO hruaitu Salai Bawi Lian Mang: Prime Minister Morisson le Liberal cozah nih vawlei cung ralzam pawl caah Australia cozah nih zawnruahnak in an tuahmi 202 Global humanitarian visa tiah an timi cu a dihlak in Chinmi caah an kan chiahpiak.\nRam pakhat nih miphun pakhat kha a minthlir in nanmah kha papek/usapek in kan in zohkhenh kan in lak hna lai ti cu a sunglawi ngaingaimi asi.\nLiberal party in MP/Senator Dean Smith (Malaysia a ra lai i Chinmi le UNHCR a kan ton tthan lai, Kawlram ah a lante lai), Pu Renny Ceu Lian Mang, Salai Bawi Lian Mang, Prime Minister Scott Morrison, Pastor Ca Lian Thang, Niung Hlawnching le Sang Hnin Lian — UNHCR nih Chin ralzaam hlawt viar dingin bia a rak khiah ruangah MP Dean Smith hruainak in CHRO le Australia Chin upa nih Australia khualipi Canberra ah Prime Minister Scott Morrison an ton lio asi\nLiberal cozah hi cabinet level ah Australia cozah nih Burma ah education le poverty reduction ca i kumchiar 80 Million hrawng nan bawmhmi cu Chin State ah rak kan ruah piak u tiah kan chimh cangmi hna an si. Hmai lei ah bia kan iruah lengmang lai tiah an kan ti caah an mah cozah an hmunh mi hi kan caah a biapi ngaingai mi asi.\nAustralia ram in Chin Charity Inc. hruaitu Pu Renny Ceu Lian Mang: Prime Minister Scott Morrison cu Khrifa zumtu tha asi caah Bawipa nih Australia ram hruai tu ding ah nawl a pek tthan\nPrime Minister Scott Morrison le Pu Renny Ceu Lian Mang, hnu deuh khi Isaac Steward (Liberal party) si. Hnulei i Chinmi vialte khi Liberal party a vote mi lawngte an si — Prime Minister Scott Morrison le Isaac Steward nih Perth khuapi um Chinmi pawl an ton hna lio\nChin miphun nih thla nan kan campiaknak le nan kan bomhnak cung ah ka lawm tuk, CHRO le ACF upa pawl hna he Chin miphun caah biatak tein rian tuannak kan thawk tthan cawlh lai, tiah Senator Dean Smith nih a chimh rih…\nPerth khua in Chin miphun nih kan ttanpi mi Isaac Stewart, Liberal for Cowan le Labor party in Anne Aly cu me 1% lawng in an i tei caah, an me thlak mi vial te cu zoh fel nak an tuah than lai, thlacamnak in rak bawm cio hna usih.\nAustralia ram Brisbane khuapi in Niung Hlawnching: Chinmi a kan dawtu party nih teinak an co ca ah kan rak i lawm cio.\nUNHCR nih Chin ralzaam hlawt a rak timh caah CHRO le Australia Chin upa nih Australia cozah lutlai Prime Minister Scott Morrison an ton lio\nIndia le Malaysia um mi refugee pawl cu nan ha rak i ta ko uh. Chin mi cu papek nan si lai tiah bia a kan kamh bak cu mu. CHRO le Australia Chin community upa caah thlacam rak i zuam uh.\nKa u Di Di pa@ Renny Ceu L Mang nih a kan hruai tthan lai i, Canberra ah lomhnak bia chim ah kal tthan kan hau lai.\nAustralia cozah pi nih kan zawn ruat ding in Chin mi a kan dawtu Senator Dean Smith cung ah kan i lawm fawn. Tikir khua mi nih lai keuku (tithawl) nan pek mi zong parliament house a zung chung ah a chiah ko khah.\nAsinain, Australia cu direct in PM thim asi lo caah mah le umnak MP kha an biapi tuk ve. Kannih umnak Rankin hi Labor cahtuknak asi bang kan hawittha Labor Jim Chalmers kan vote ko khah.\nAustralia ram in Lian Ding Hmung: Coalition Cozah (Scott Morrison party Liberal le an ttanti party pawl) nih Chin Communities Pawl An Kan Bawmhnak\nLian Ding Hmung (necktie nak le Lai coat sen) telh in Australia Chin hruaitu hna nih Department of Home Affairs (Lahwahkah, Refugee, Citizen, Palek, tbk., vialte a uktu) vuanci Petter Dutton, Liberal party (necktie sen) an ton lio. Petter Dutton zong nizaan ah MP a ngah tthan.\nMaroondah City Council he i bawm in Chin Community of Victoria pawl zung khan an pek hna.\nMaroondah City Council he i bawm in Nichuah um Chin Communities pawl le Karen pawl hman ding ah Burmese Community Center sak an timh.\nNaite ah PM Scot Morrison nih WA Chin biakinn caah Australia dollar ting 4 a bawmh hna.\nSenator Dean Smith nih UNHCH nih Chin ralzaam hlawtnak an tuahmi let tthan ding ah biatak tein a ttuan i, hlawh zong a tling (Mi dang zong an i tel).\nDavid Hodget nih Chin Hakha VCE hmuh nakding ah a kan bawmh.\nMichael Sukkar nih VCBC saknak hmuh khawh nakding ah a kan bawmh.\nAmah thiamthin nih Hakha mincimh lioah Australia cozah sinah biatak tein Chinram bawmh ding ah a chim.\nChin upa hna nih Australia Prime Ministers hna Ministers hna ton khawh ding in Liberal MPs hna nih an kan tawlrelpiak.\nAustralia cozah nih Chin ralzaam tampi lak rih ding in an kan chimpiak. Kan i lak rih hna lai an ti fawn.\nPuai kan tuahnak kip ah an kan telpi le kan herhmi kan chimmi paoh ah an kan bawmh kha cu, anmah rian ah chia ko usih.\n(ACC Office le hmunhma hman ding an kan pekmi tu cu Maroondah City Council kutneh a si caah kan rak telh lo).\nHi vialte bawmh hi, Chinmi bantuk mi tlawmte caah cun bawmh taktak dawh a si.


Kan thuam cu kan sunhsak awk asi - Chin Community in Norway | Chin Community in Norway\nRolan Thang (Photo: mangte)\nLai thil kong he pehtlai in biachimnak caan ttha ka hmuh caah kaa lawm!\nLai thil kong he pehtlai in biachim ka duhnak caan a sau ngai cang nain chimnak caan a um lo hlei ah “Aaa, mah le duhning, hmuhning le zumhning cio in siko seh.” ka ti i a biapi ah ka ruat lem lo, nain miphun pakhat kan sinak lei in ka vun cuanh tthan tikah chim loin ka um kho lo i, cucaah atu ni ah keimah tein chimnak caan ka vun hal hnanak hi asi. A zeiruang ah dah Lai thil thuam kong hi chim ka duh ti asi ahcun “Lai thil thuam hi khuachia sinin a rami asi, kan pi le pu hna nih zuupu he lamnak ah an rak hmanmi asi i, cucaah Khrihfami nih kan i tuah awk asi lo.” ti asi caah hi Ebola zawtnak virus pi hi zapi sinah a karh sualnak hnga lo chim ka duhnak asi. Tuni ah chim kaa timhmi cu “Lai thil thuam hi kan i hruk awk asi ko.” ti le “A zeiruangah dah kan i hruk awk asi?” cun “Lai thil thuampi hi Laimi caah zei sullam dah asi?” timi le “Lai thil kan i hruk awk asi lo.” timi ruahnak hi zeitin dah a rak i thawk ning asi ti asi.\nPathian nih Laimi hi miphun pakhat ah a kan sermi kan si i, miphun pakhat kan si khawhnak hnga caah kan Lai miphun nih a herhmi Laithil, Lailam, le Laiholh te hna hi pek kan si. Kan pum zong hi pum pakhat a tlin khawhnak ding caah mit le hnar le ka, kut le ke le hnakhaw tibantuk pek kan si i, kan pum chungah pakhat khat tahchunnak ah kan mit a tlau asi ahcun pum tlamtling lo kan si. Mah ve bantuk cun Laimi nih kan i ngeihmi phun vialte chungin pakhat kan thlau asi ahcun Miphun pakhat tling lo kan si hnga. Mi tthen nih cun Laithil te hna hi ”Khuachia pekmi asi, kan pi le pu hna nih zuupu he an rak lamnak thil asi i,Khrihfami nih kan i tuah awk asi lo.” tiah an ti le Oslo lei hna lebang ahcun Laithil bak an hlonh ti thawng kan theih.\nHi kong ruah ah ngaihchia ngai asi. Mah le miphun thil a rem lomi, mah le miphun thil a dohmi, mah le miphun thil zei ah a rel lomi le mah le miphun thil a hlonhmi cu atu tiang ka theihmi chungah Laimi lawng kan si rih. Mi zei miphun hmanh nih an tuah ka hngal rih lo. A tak ngai te ti ko ahcun Laithil aa thawhkehnak nan reel cio men lai. Laithil aa chuahnak hi Matupi peng Sepi khua i Pu Tho Khe le khuachia nu an rak i komhnak in a chuakmi asi an ti le, a tuanbia an ttial ning zong aa dang cio i, Pu Tho Khe kha cu a rak um tak ko lai nain Laithil a vun chuahnak a tuanbia reel tik le a kalning zoh tikah zumh awk a tlak lomi le a tak tak asi ko, khuachia sinin a ra ko tiah cohlan phu asi lomi bia a tam hlei ah tette piah awk a um lo. Hi kong ah chim ding tampi ka ngei, nain a caan asi lo caah le chim kai timhmi asi lo caah a caan tik tu ah kan chim te lai.\nChim ka duhmi cu a duh le, khuachia pekmi zong siko seh, duh le lusifer le, lusitta le, lusi pi le pu pekmi zong va si ko seh, cun thing le lung an rak biaknak le zuupu he an rak lamnak zong siko seh, kan hngalh dingmi cu hlan i an rak hman ning le atu kan nih chan i kan hman ning aa khat lo. Namte hna hi misualmi nih cun mi hngawngtannak le mi sawhnak ah an hman, nain kan nih nih cun meh riamnak ah kan hman. Kan hman ning ai lo loh.\nMah ve bantuk cun kan pi le pu hna nih zuupu he lamnak ah rak hmang hmanh hna sehlaw, kan nih nih cun Miphun caah kan hman.Sianginn a kaimi nih uniform aa hruk tikah amah hi sianginn a kaimi asi ti kan hngalh le, ralkap nih an uniform an i hruk tikah ralkap asi ti kan hngalh hna bang, kan Lai thil thuampi hi Laimi kan sinak a langhtertu kan uniform pi asi ve. Cucaah Laithil a duh lomi paoh cu zei he dah kan i lawh ti asi ahcun Ralkap a tla ttung i ralkap uniform hruk a duh lomi bantuk kan si. Cu bantuk minung cu Ambulance auh in sizung ah tlikpi i thluak checknak ah thluak check phute kan si.\nLai thil i hruk lo ding timi ruahnak a rak chuahmi zong hi a tak tak le a ngai ngai ahcun Mirang pawl missionary ruangah asi. Rev. Thang Tin Sum nih a ttialmi cauk “Keimah Khuate fa” timi internett ah San No Thuan nih a ttialmi chinmi bultan ka reelmi cu: A hlan kan pi le pu chan ah hnipuan a ttha bikmi cu Lai thil hi a rak si i, pathian biaknak ah maw, a sunglawimi ni ah maw, a biapimi thil pakhat khat a um tikah Lai thil hi an rak i hruk zungzal. Kan pi le pu hna nih an rak sunhlawihtuk. Nain missionary pawl an ra i an timi cu “Khrihfa si nan duh ahcun, nan sam nan i tan lai, Lai hla nan sa ti lai lo, nan khuang nan tum ti lai lo cun Lai thil paoh paoh nan hlawnh thlu dih lai.\nKan mah thuam bantuk nan i hruk lai.” tiah an rak ti hna. Sam tan tibantuk kha cu a ttha ngai ko nain a zei dang kha cu nunphung a hrawktu bia asi cang. Missionary pawl an rak i palhnak cu mah ah hin asi. Cu tikah Mirang ralbawi pa nih missionary pawl an rian ttuan dan a zoh tik ah a timi hna cu “ Kum a sau tikah Laimi pawl nih an nun phung hi an zahpi lai i, nun phung ngei lo miphun ah nan canter hna lai.” tiah a rak ti hna. Hi zawn ah chim ka duhmi cu Lai thil hlonh te hna hi Missionary a rami pawl ruahnak in a rami asi i, kan pi le pu nih khan Missionary pawl chimmi kha rak cohlang dih taktak hna sehlaw, atu ah ralbawipa timi bang nun phung ngei loin kan um dih hnga.\nKan pi le pu an rak fimtuk caah le, miphun dawtnak an rak ngeihtuk ruangah atu ni tiangah miphung pakhat tling kan si khawhnak le atu kan dir hmun hi kan phanh khawhnak hi asi. Nain atu kan chan ah a poi ngaimi cu nun phung a hrawktu Missionary pawl bia kha zei tite in dek a rak nung tthan i Ebola zawtnak bang a hung karh le Laimi tampi sinah a phan i, Laithil kan dohnak le, kan hlonhnak hna hi asi. A poi tukmi, ka ruah lengmang ah ka nun nih a celh lomi cu Laithil hi kan duh lo i, ka doh le ka hlonh, nain Mirang thuam vial Suits he necktie he kan i tuah fawn. A zeiruang ah dah kan mah kan thil tu kan hlonh riangmang i miram dang thil tu kan i lak hnga timi hi ka thluak khuaruahnak a hmet tuk caah maw asi hnga, ka ruahnak nih a phan kho bak lo.\nA zeiruang ah dah kan mah le kan mah hi tangah kan i thlak lengmang hnga i, miphun tthanchoter si loin ttumchukter tu hi kan i zuam hnga? Laithil hi zuupu he lamnak ah an rak hmanmi asi kan ti i kan duh lo, nain Kawl tangka vial kan duh ngai fawn. Atu ah Lairam ah tlung usihlaw Kawl tangka kan hman dih lai. Kawl tangka ah khin, phungki inn pi pi an cuang. Khi a sullam khi zeidah asi hnga ti cu kan hngalh cio ko lai. Nain kan hman duh tthiam ko asi lo maw? Cun kan dam lo caan ah phungki sinah kan vaa i piah lengmangmi hna khi, Laithil a ttha lo kan timi nak in a ttha lo deuh chin lo maw?\nCun Laithil hi khuachia sinin a rami asi kan ti le, asi ahcun; Zuk hmawm te hna, Huatnak te hna, Lihchim te hna le mi kong ceihnak tibantuk te hna hi Khuachia sinin a rami pawl an si hna lo maw? Hi bantuk pawl tu hi kan hlonh deuh awk cu asi. Hi bantuk pawl tu hna hi taksa pum ca zongah a ttha lomi le thlarau caa zongah a ttha lomi an si. Nain Laithil cu pum siseh thlarau siseh a tthih kheihnak a um lo. A ho hmanh Laithil kai hruk ruangah ka thlarau thazaang a der a timi kan um lai ka zum lo. Ka zaw atimi kan um lai zong ka zum lo. Tuah dingmi tu kan tuah lo i tuah lo dingtu kan tuah. Hi thil kan tuahmi hi miram dang nih kan hngal hna sehlaw “Nan hrut tuk hi tah.” ti pin chim ding an ngei lai ka zum lo.\nCun, thuk deuhin kan vun kal tthan rih asi ahcun; Biaknak lei biafang kan hmanmi pawl tahchunnak ah: “Pathian” timi biafang, “Thlacam” timi biafang, “Kan zoh khenh ko” timi bia, “Kan hup pheng ko”, timi bia hna, cun “Biak” timi biafang hna le “Bawipa” tibantuk bia/biafang pawl hna hi kan pi le pu nih thing le lung an rak biak lio ah an rak hmanmi bia lawngte an si. Asi ahcun hi vialte bia hna hi teh a ttha loh tiin kan hlonh lai maw? Laithil kan hlonh ahcun hlonh ve ding an si ko. Asinain a zei ruangah dah kan hlonh lai lo? Hlan ahcun thing le lung sinah an rak chimmi bia asi, nain kan nih nih cun a nungmi Pathian sinah kan chim. Mah ve bantukin cun kan Laithil zong hi hlan ahcun a tthat lonak ah an rak hman ko lai, nain atu ahcun miphun pi caah le miphun a dawh tertu caah kan hman ve. Hihi kan philh lo awk asi.\nLaithil hna hi a sawhsawh le a men men te asi lo. Hi vawlei cung miphun vialte nih miphun le miphun dantertu a biapitukmi thil pathum cio kan ngei hna i cucu ka bia hramthok i ka chim cia bang “Mah le miphun holh, mah le miphun lam le mah le miphun thilthuam.” an si. Hi hna pathum hi um hna hlah sehlaw vawlei cung miphun vialte hi miphun pakhat lawng kan si hnga. Asinain a zei ruang ah dah “Nang hi Kawl na si, nang hi Norway na si, nang hi Lai na si.” ti kan i hngalh ti asi ahcun kan mah le kan miphun holh, lam le thil thuam ruang ah asi.\nMi pakhat nih Lai thil thuam hi i hruk sehlaw a lang hlat khin a mui hmu loin a thil thuam lawng hmu usih law Lai thil thuam aa hruk caah “Laimi asi.” kan ti lai. Mirang nu zong nih i hruk hmanh sehlaw Lai nu asi tiah kan zumh dih lai. Hi ah a langmi cu kan Lai thil thuam pi hi mi mit le mi thinlung ah “Laimi.” tiah a au zungzaltu asi i, Lai miphun kan sinak a langhtertu tette pakhat asi.\nA donghnak bik ah chim ka duhmi cu ka bia hramthawk bik i ka chim cia bang Lai miphun hi Pathian nih miphun pakhat ah a kan sermi kan si i cucaah abik in kan nih Khrihfa hna nih hin kan dawt awk asi. “Dawt le Dawtnak” hi bia ah a um lo i tuahsernak ah a um caah Lai miphun kan dawt tak tak ko asi ahcun kan tuahsernak in kan langhter awk asi i, cu tuahsernak cu tampi chungin a biapi bikmi lak ah ai telmi pakhat cu Lai thil thuam kan kilkamh hi asi ti buin ka bia ka donghter. Tampi kaa lawm.\n[Webmaster’s note: Hi cabia hi CND 2015, Bryne, Norway ah chimmi asi. CCN nih kan miphun caah a herh ko kan ti caah biachimtu Rolan Thang nawlpeeknak in kan rak taarmi asi]\nPrevious Topic: CCN Statement on the 67th Chin National Day\nNext Topic: Time Mayor Reinert Kverneland nih CND 2015 ah a chimmi


Thanksgiving Biden Biachimmi: Khat Le Khat Siloin Virus Ral Tu Kan Doh – The Cherry Par\nThanksgiving Biden Biachimmi: Khat Le Khat Siloin Virus Ral Tu Kan Doh\n“Covid-19 in US kan temtuarnak a caan a sautuk cang. Cucaah i thenhmalnak donghter a cu cang,” tiin US President-elect Joe Biden nih forhfialnak bia a chim. “American nih kan dohmi raal hi virus a si, khat le khat kan si lo,” tin Thanskgiving holiday i biachimnak a ngeih lio ah Biden nih a chim. US ah virus a karh lei a panh cuahmah ko rih caah, cuhlan i holiday an chuah bangin cun tutan ah cun chuah lo dingin thazang a pek hna.\nNov. 3 election phichuak a kupthal lehpiak dingin Trump nih amah a tanhtu pawl cawlcangh a fial hna. Pennsylvania i Republican state legislators pawl nih an tuahmi puai ah White House a umnak hmun in Trump nih phone in biachimnak a ngeihpiak hna. Cu lio zongah cun election fir a tonnak kong tu le tu a vun nolh thiamthiam ko rih. “Hi election hi a khupthal kan leh a hau. Timh ciammam tein an firmi a si,” tiin a chim.\nUS media nih Biden buan a conak kong thawng an thanh zarh 2 lenglo hnu ceu ah Wednesday ah khan China President Xi Jinping nih Mr Biden sinah a cawnglomhnak capar a vun kuat ve. Asinain, Russia President Putin, Mexican President Lopez Obrador telhchih in, vawleicung pumpi hruaitu tampi hna nih cun nihin tiang biaka an aang rih hna lo. “US election an tawlrelmi a dongh cikcek hlan lo cu cawnglomhnak ka langhter rih lai lo,” tiah Mexican President Lopez nih Wednesday ah khan a chim.\n𝐇𝐢 𝐯𝐢𝐫𝐮𝐬 𝐡𝐢 𝐤𝐚𝐧 𝐭𝐞𝐢 𝐤𝐡𝐚𝐰𝐡𝐦𝐢 𝐚 𝐬𝐢 𝐤𝐨; “Nan President sinin biatak theih peng dingah ai tlakmi nan si dih hna, tiah ka zumh. Virus a karhsomi hi kan tlaihbawh, hmunhter a hau. Cu bantuk rian kongah cun doctors te le, nurse pawl le suul a pahtu hna cungah leiba tampi kan ngei…Kan citizens hawile cung zongah leiba kan ngei. Covid nih kan ngan a kan fahtertuk cang, a kan sunghtertuk cang, kan lungthin a hrawhtuk cang, minung tamtuk nunnak a kan lakpiak cang. Kan lungthin a kan thenhmal dih, kan thin a kan hunter, khat le khat a kan raalter phah. Virus donhnak kongah kan ram pumpi in kan thin lawng a phang chinchin cang, ti cu theih cio mi a si. Asinain, kan theih dingmi cu hihi a si – virus kan do, khat le khat kan i do lo,” tiin Biden nih a chim.\n𝐑𝐢𝐚𝐧 𝐢 𝐚𝐩𝐧𝐚𝐤 𝐤𝐨𝐧𝐠𝐚𝐡 𝐳𝐞𝐢 𝐭𝐡𝐢𝐥 𝐝𝐚𝐡 𝐚 𝐜𝐚𝐧𝐠 𝐜𝐮𝐚𝐡𝐦𝐚𝐡𝐦𝐢 𝐚𝐧 𝐬𝐢? Election in zarh 3 dengmang a rauh hnu ah, Monday in khan cun phungningte i rian i apnak thok dingin Trump zong a lung a tling ve cang. January 20 i president office a conak dingah timhlamhnak a thok cang bangin, key government officials le fund hrang i an chiahmi dollar million tampi cu Biden nih a tak in a vun hman khawh ve cang lai.\nTuesday ah khan, a cozah sernak ah a herhmi rian 6 caah minung a thim hna. Cu hna lakah cun secretary of state le national security adviser zong an i tel. A economic team telhchih in hmai zarh lei ah khin a dang zung riantuantu pawl tampi rian a khanh rih hna lai, tiah theih a si. Minung ai thimmi a tamdeuh hi cu Senate nih a namhnehpiak ta hna an hau te lai. Credit: Chelsea Bawi\n← Salai Tin Maung Win: Ka ngakchiat lio ah Aibur khua lu tlangpar cung i Vakok an rak zuan i mitthep loin kan rak cuanh tawn kha tutiang ka philh kho lo\nSalai Lairamthang: Kawlram Media Lak Ah A Raltha Bikmi Le Minthang Bik →


A Nupi A Thah Hnuah 10 km A Hlat Nak Hmun Ah A Ruak Cu Scooty In A Va Hlonh – Onlinenungak\nA Nupi A Thah Hnuah 10 km A Hlat Nak Hmun Ah A Ruak Cu Scooty In A Va Hlonh\nOctober 2, 2020 (Sunday) ni ah khan Palitana.khuate pakhat temple pawng ah, pa pakhat kum 34 mi nih a nupi cu chinmlai saling ah a thah i, a ruak cu.10km hlat nak hmun ahscooty in a kalpi tiah thawng theih a si.\npoi hiti bantuk in lai a nawng mi pa kum 34 mi cu Rohishala hmunah mi thenkha nih lampi ah an rak ton i an rak tleih hnu ah palik sin ah an va ap colh tiah an chim. Thate in dothlat nak an van neih tik ah cun, Hemnani nih cun.a nupi Naina kum 30 a upa mi cu an um nak hmun inn Sindhi Camp Colony-ah a thah tiah an chim.\nAn nupa hin Veraval lei i a chhuak mi an si i, kum hmasa ah khan an i um tiah an chim. An nupa hin bia an i el i saupi an i sik hnu ah Hemnani cu a thin hang tuk cang i, a nupi Naina cu a thah colh ko tiah palik nih cun thawngthanh nak an tuah.\nPalitana khua police Station Inspector, NM Chaudhary an chim ning in, Hemnani nih hin,a nupi a thah mi ruak cu, Sindhi Colony tangin 10km a hlat nak Rohishala khua tiang a tlik pi tiah an chim.\nHemnani cu palik nih bia an hal i a chim ning ah cun, a nupi ruak cu lamhlat pi i a va kalpi hnu ah ramtang ah ka va hlonh tiah a chim Lai nawng tu hi, tualchhung LPG distribution agency ah rian a tuan lio mi a si. Ref: The Times of India


Trump Sualnak Kawltu Nancy Pelosi Cu Trump Dirkamhtu Senator Pakhat Nih Faak Ngaiin Ralrinnak A Pek – Chin World News Evening\nPresident Trum dirkamhtu tha ngai a simi Senator. Rand Paul fiang ngaiin Republican upa dirhmun a chim. ” Senate Republican upa nih Trump impeachment article an vote lai lo. House Speaker Nancy Pelosi nih Trump sualnak a kawl lioah Pepublican a kan thleidannak tuk” tiah a chim.\n” President Trump impeachment kongah bi a fiang cang tiah ka ruah ko. Republican upa nih an vote lai ti ka zum hrimhrim lo” tiah a chim chih. Nihnihni ah President Trump impeachment kongah biaalnak or debate an ngei cang lai. Debate hi February thla chung tiang cu a rau men te lai. Republican upa nih cun caan sau tuk lak a herh ah an ruat ti lo.\nRepublican Senator hi 53 an si i Democrats hi 45 an si. Independent hi 2 an si. Trump impeachment khawhnak dingah Vote 67 ( cheu thum cheu hnih) vote a hau. Republican lungthin aa thlek ngai cang ko caah Trump dawi an timhmi cu a pakpalawng si ko lai.\nPaul nih a chim thanmi cu “House nih a kan tuahto ning kan theih ko buin Republican upa nih an vote ahcun khuaruahhar ngai a si lai” tiah a chim than. Senate Judiciary Committee Chairman Lindsey Graham hna nih cun “American mipi caah a ttha cemmi cu a rannak in hi democratic dawhcah lo ziaza donghter hi a si” a ti.


Salai Lairamthang: Rev. Franklin Graham Nih Tulio US Dirhmun A Ṭialmi | The Chin Express\nSalai Lairamthang: Rev. Franklin Graham Nih Tulio US Dirhmun A Ṭialmi\nHouse Speaker Nancy Pelosi le Democrats pawl nih President Donald Trump impeachment tuahnak ah a telmi Republican palai 10 cu ningzak taktak nan si. Kan ram caah President Donald Trump nih thil tha tampi a tuah hnu ah rianrang tuk in hnulei nan chit than i nan leirawl cu ningzak taktak nan si, Kan chan chungah amah bantuk kan ram caah thil tha a tuahmi President hi kan ngei bal rih hna lo.\nPresident Trump nih ngunkhuai tax tlawm deuh a kan laak, rian ngei an tam i, rian ngei lomi an zor, kan ram sipuaizi a thawnter. NATO chungtel hna nih an thawh dingmi thawhvo an hngalhter than hnai an thawhvo an thawh than. North Korea cu raltha tein a reng hna i, an hruaitu tiang amah pumpak in a va ton hna. Tuluk cozah nih US an duh paoh in cilnaal khawh lo ding in a kham. President Trump nih a luan cia thla tawmpal lio ah Middle East ram a simi, Israel, UAE le Bahrain karlak ah daihnak a ser khawhmi hmanh hi Nobel Peace Prize pek phu tuk a si.\nDemocrats nih hin President rian a thawk le cangka in a sual an kawl i, thlak an timh zungzal. Nizan tih ni i an thil tuahmi nih kan rampi cu thenhmalnak tu a chuahpi chinchin. President thim tharmi Joe Biden nih a biakam ning bantuk in rammi hna lungrual tein kan umti khawhnak ding tu hi ka ruahchan mi cu a si.\nHmasa thawngpangKarate Sayaci Pu Thawng Luai Mang Fanu Mai Siang Kip nih Sports in Master Degree a Ngah\nHnu thawngpangThawngṭha: President-ding Biden nih “US Mipi $1,400 Cio Bawmh Dingin” Hluttaw Hal a Timh


President Trump caah thawngtha tak tak; USA mipi nih President a si than khawhnak ding caah Tangka an hlut mi cu a tam tak tak\nPresident Trump cu Democrat pawl nih fakpi in an soisel i an thangchiat. President Term hnihnak a peh sual lai ti an tih tak tak. A ruang cu Trump nih President a peh tthan ah cun Democrat pawl caah cun mangchia bantuk khi si cang lai. Mah konghi ttial ka tim lo. Atu lio ah Trump kongah thawngpang tha bik le President caah thim than a si ko lai tiah an tinak ruang pakhat\nThe co-chair of Trump Victory Indian-American Finance Committee, Al Mason nih a chim ning ah cun, “President nih hin, American ram chungah um mi minung 325 million vengtu lawng a si lo, humanitarian commander-in-chief zong a si, American mipi cungah dawtnak fakpi a ngei mi President a si hlei ah, America cu hmai lei akar thluamah khawhnak ding caah fakpi in a zuam mi a si tiin a chim. Made in China, Coranavirus pandemic cu fakpi in a doh i, a tei khawhnak ding caah fakpi in rian a ttuan. A tim bik mi cu America mipi nunnak tampi khamh ti mi hi a si, cun America Economy cu vawlei cungah a thawngbik le ramdang nih an tei sawh sawh khoh lonak ding caah dirhmun sangpi ah chia. Mah bantuk dirhmun phan ter khawhnak ding caah a tlingbak mi President a si hlei ah, mah bantuk in rian ttuan nak lampi zong a thei ngai mi a si tiin Mason nih a chim\nTrump hi duh poah in tei khawh mi minung men men a si lo. Amah a soisel tu le athangchiat tu hna cu zawng thak bantuk in vun thak thlumah ko hna seh. An bia chim mi hi biatak le bia hman pakhat hman a um lo. Coronavirus ruangah mah bantuk in an soiselnal le thangchiatnak hi a caah cun thazang pakhat a si. Amah hi a tim cang mi cu a tlamtling khawhnak ding faah rian ttuan a tim peng mi minung a si. Pathian sin ah thlacamnak nih thil tampi a tuahkhawh ning azum tak tak mi a si tiin Mason nih a chim\nSenior Advisor to Donald J Trump for President, Inc. and National Chair of the Trump Victory Finance Committee, Kimberly Guilfoyle nih a chim ning ah cun. ” The Daily Caller” sin ah ti hin a chim. American mipi hi Trump lei ah an dir, Trump hi President caah an duh bik mi a si, Trump Team nih USD 742 million an ngei cang. USD 255 million hi an kut ah a um cang. National campaign thawknak ding caah Trump Victory, le Republican National Convention i bawm in minung voter 20 million chawn khawhnak an ngei cang. Mi 300,000 new volunteers an ngei cang i, Mi 300,000 le 1 million volunteers hna cu tlamtling tein an tuah ding mi cawnpiak dih an si cang. Atu hi fakpi in rian an ttuan cang tiin a chim. Source- Economic Times (May 16, 2020. @ 10:11 AM IST)\nBe the first to comment on "President Trump caah thawngtha tak tak; USA mipi nih President a si than khawhnak ding caah Tangka an hlut mi cu a tam tak tak"


Kabul Sianghleirun Ah Bomb A Puak I Minung 4 An Thi A Dang 16 Nih Hliamhma An Tuar – Chin Miphun Tlangau\nKabul Sianghleirun Ah Bomb A Puak I Minung 4 An Thi A Dang 16 Nih Hliamhma An Tuar\nJuly 20, 2019 Salai Ephraim WORLD 0\nAfghanistan ram chung khuapi a si mi Kabul University Sianghleirun kutka bak ah bomb a puak i minung 4 an thih pin ah a dang minung 16 bak nih fak lak in hliamhma an tuar tiah an chim.cun, hi tibantuk in Bomb a puah lio ah hin Siang hleirun Ca cawng liomi hna Camipuai(Exam) a tuah ding an si,cu Camipuai(Exam) tuah dingin minung an i pumh cuahmah lio bak ah a puah hi a si tiah an chim.\nHi bomb puah nak konghe pehtlai in Kabul police biaphuangtu Ferdaus Faramarz nih cun Sianghleirun Ca cawngmi hna cu zingka suimilam 7:10 hrawngah Camipuai(Exam) tuah dingin an ra hna i,Sianghleirun kutka bak ah bomb a puah hi a si.a mah belte vanchiat lei vant’hat ah mithi le hliamhma a tuarmi an tam lem lo tiah a chim.\nCun,Mithi mi hna lak ah hin cu Sianghleirun Cacawngmi hna um kal nak a humhim tu traffic police minung pakhat a thi i hliahma a tuar mi hna lak ah hin Nu nau hngakchia hna zong tampi an i tel chih tiah a chim.Afghanistan,Public health ministry nih chim ve ningah cun hi bomb puah ruangah a thi mi hna hi minung 6 an si i a dang minung 27 hna nih hliamhma an tuar tiah a chim ve.\nAsinain hi bomb a puahtu hna hi mi zei dah an si tiah theih khawh a si rihlo.cun, zei dah an duh i hi Sianghleirun inn thengte ah a tu bantuk in bomb hi an puah hnga? tiah dothlat cuahmah a si.Afghanistan ram chungah a tu bantuk in bomb an puah ah hin voi dangah cun nun nak pek bak in bomb hi ralhrang hna nih an puah tawn na in a tu cu nun nak pek in bomb puah a si lo caah cu bantuk ralhrang an si lai tiah ruah nak pakhat hmanh a um lo i,thil sining tu dothlat cuahmah lio a si tiah an chim.


Ka it cang lai ka ti, Facebook chikkhat ka van bih ta tthan, Ruah lo pi i ka hmuh mi – The Cherry Par\nKa it cang lai ka ti, Facebook chikkhat ka van bih ta tthan, Ruah lo pi i ka hmuh mi\nPsalm 121… ah pei a um kha ka ti.\nNan thei theng lai lo, US le UN nak in, Bawmtu ttha kan ngei, Hal piak tu le chim piak tu, Advocate le Lobby tuah piak tu, Nusal Pasal thlacamtu, An tam pi ko hna hi mu, Ka fanu rak ttap ti hlah, Ram le miphun ca i, Mit thli he thla a cam mi, An mit thli nih na mit thli, A fenh dih khawh te ko lai, Bochan ding kan ngei ko mu.(Psalm 121)\nTlang khi ka hei cuan hna i, khuazei in dah bawmhnak ka hmuh lai? ka ti. Bawmhnak ka hmuh dingmi cu, Bawipa sinin a ra lai, van le vawlei sertu a simi sin cun a ra lai. A ka hupphengtu cu i ̣tthang peng ko seh law, ka tlukter sawh hlah seh: Israel hupphengtu cu a ngu bal lo i aa hngilh bal lo, Bawipa nih an ven ko lai, nangmah huhphenh awkah, na pawngin an umhnawh ko.\nChun ah ni nih harnak an pe lai lo i, zan ah thlapa zong nih harnak an pe ve lai lo. Bawipa nih ̣ttihnak chungin an huhphenh lai i, him tein an chiah lai. Atu in zungzal tiang, na chuahlei siseh, na luhlei siseh, an zohkhenh zungzal lai. Credit: Salai Bawiukthang Cinzah\n← Pu Ngun San Aung Sin Lawmhpinak Cakuat\nFak Piin Khua Ruat Rih! Pu Ngun Cung Lian. →


Wow ! Pu.Henry Van Thio Fanu Music Video Thar Cu A Mak Law Law. – Kawltu Team\nWow ! Pu.Henry Van Thio Fanu Music Video Thar Cu A Mak Law Law.\nPu.Henry Van Thio Fanu Jennifer Par Music video thar cu a mak law law. A video cu zoh nuam law law khi si. Hlasak siseh a thiam tuk fawn. A tanglei bik ah a video zoh khawh a si lai. A music video cu zoh nuam law law khi si. Pu.Henry Van Thio fanu ciammam si ko.\n← Salai Lungthli Tum Cu Surngen Khua Mipi Nih Thlacam Nak Bak An Rak Neih Piak.\nSalai Lungthli Tum Cu Surngen Khua Mipi Nih Thlacam Nak Bak An Rak Neih Piak… →


Chin Party A Si Lomi Cu NCA Ah Bia An Chim Lo! – Chin 11 News\nChin Party A Si Lomi Cu NCA Ah Bia An Chim Lo!\nCNF Assistant Secretary-2 le chimnrelnak nawlngeitu Salai Htet Ni nih, “21st Panglong Conference ah USDP le NLD in a tlingmi Chin MP pawl hi an kai ve ko. Nain bia an chim lo ti tluk a si. NLD MP pakhat ka hal tikah, “Kannih cu kanmah tein chim khawh a si lo. Cunglei Centre an um caah a har ngai. Chim duh zong ah chim khawh a si lo” tiah a ka leh.\nCucaah, Chin party a si lomi MP pawl hi 100 ah 90 cu bia an chim lo tiah ka ruah. Kan Chin party chung in tlangcungmi aiawh asiloah pumpak in a rak kaimi pakhat hnih an u ve. An policy le an hmuhning hi kanmah he aa khat deuh. Bia zong an chim ngam deuh, tiah ka hmuhning a si”.\n2008 Phunghrampi remhnak le rampi remdaihnak a suttung cu NCA lamthluan hi a si caah Chinram le Chin miphun aiawh in raltha te le zalongte in bia a chim kho lo dingmi_ zukdeu bang mi biachimmi kut lawng a benghpiaktu hna ding USDP le NLD cu tutan Chinram thimnak ah vote pe ti lo in Chin miphun aiawh in bia a chimtu ding le Chinram cozah le hluttaw ah raltha te le zalongte in bia a chim khotu ding CNLD party ah Chin mizapi nih kan mee bungh dih cio ding in upatnak he kaan sawm hna.\nHakha peng pyine hluttaw No.1 meekuang caah CNLD palai Pu Van Chan Ceu mee na kan pek cio naklai upatnak he kaan sawm hna. Credit : Van Chan Ceu


North Korea Nih US National Security Adviser John Bolton Cu Minung Ah A Rel Bak Loh — Salai Ephraim Thawngpang\nNorth Korea Nih US National Security Adviser John Bolton Cu Minung Ah A Rel Bak Loh\nNorth Korea cozah nih cun US National Security Adviser John Bolton an ti ning cu khuaruahhar taktak a si minung ah an rak rel bak lo hi t’ha tein rak rel hmanh.North Korea nih cun Security Adviser John Bolton cu miziat’halo,minung tlak zong a si loh ti ah an chim i North Korea nih a tu bantuk in Security Adviser John Bolton an soisel nak a ruang hi aa phundang ngaingai.\nUS National Security Adviser John Bolton nih cun North Korea cozah nih a hriamnam hneksaknak a tuah lengmang ruangah chimhhrin khawh lo mi minung an si i UN Security Council nih a donghnak an laksawng cu pek cang awk an si tiah a chim pin ah North Korea nih cun US nih phunghram a sermi le UN phunghram cu zut ko in an pah cang tiah Tokyo thawnglatu pawl hna sin ah a chim i curuang ah cun mah bantuk in an ti ve nak a si tiah an chim.\nCun Trump nih cun North Korea nih cun a duh tawk in a neih mi a hriamnam hna cu hneksaknak tuah ko hna seh!hi tibantuk in an hriamnam hneksaknak an tuah mi hi buaipi tlak an rak si lo an mah duh poh in cawlcang ko hna seh tiah a chim ve t’hiamthiam.North Korean foreign ministry minlanghter lo mi pakhat nih cun a tu hi North Korea kongah Trump le Japan Prime Minister Shinzo Abe hna nih kan kawnglam an kan ceih cuahmah tiah a chim.\nTrump nih twitter ah a tar ningah cun ‘North Korea fired off some small weapons, which disturbed some of my people, and others, but not me’ti bak in a tar.cun Pyongyang’s official Korean Central News Agency nih chim ningah cun US National Security Adviser John Bolton nih hin zei tik hmanh ah kan nih cu rak kan chawn ti hlah seh.a rian t’uan ning hi Security Adviser si lo in Seurity rian t’uan nak a rawktu men a si tiah an chim.\nTagged North Korea Nih US National Security Adviser John Bolton Cu Minung Ah A Rel Bak Loh\nVawlei Cung Khrihfa Vialte Hna Nih June 2 Ah Trump Caah Tlacam Piak Nak Tuah Dingin Sawmnak An Tuah →\n← Iran Nih Iraq Cozah Sinah Kal In A Ka Bawmh Rua Lai A Ti Lio Ah Iraq Nih Warning Tu A Rak Pek Diam


Breakingnews: Kachin Ram Myanmar Airline Ticket Zuar Hna Chungkhar An Nu Bik Cu Misual Hna Pathum Nih An Thah – Kawltu Team\nBreakingnews: Kachin Ram Myanmar Airline Ticket Zuar Hna Chungkhar An Nu Bik Cu Misual Hna Pathum Nih An Thah\nA poi taktak e maw vawlei cung zei bantuk thawng hen kantheih hoi tawn. Myanmar Ram Kachin State Bamaw khua ah Myanmar Airline ticket a zuartu hna chungkhar cu nihin zing 10am tluk ah misual pathum nih an suam hna i chungkhar nubik cu hliam hma he sizung an tlikpi nain a nunnak a liam tiah kan theih.\nMusual pathum hna hi air ticket cawk ding ruam in an rak lut i an pa cu an vuak hnu ah a kut-ke an ṭem i coka ah rawl a chuang mi an nu cu phaisa chiahnak thingkuang an hau ter i ting 20 leng an lak. Musual hi pathum an si an tlai kho rih hna loh. Ref: CCNC\n← Thantlang peng in ai cuh ding mi hna.\nFiang Tak Tak In Van Zoh Than Tuah Hna Usih. →


Delhi Chin Refugee caah thawngthanhnak tawi (UNHCR le Community Representatives Meeting) – Hakha Cherry\nRSD Interview, New Asylum Seeker and Registration, UN Card Renew kong ah\nCovid 19 zawtnak a karh peng rih caah UNHCR office an khar rih lai, a si nain a luancia Lockdown chung bantuk in an rianttuan ning cu aa pehzulh rih ko lai. A sullam cu, UN Sok zong online in a si rih lai, RSD interview zong face to face si loin phone hmang in a si lai. UN Card Renew zong email le phone hmang in a si lai i electronic system in cawlcangh le rianttuan a si rih lai.\nA tawinak in chim ahcun “Remotely Service” Telephone le Email hmang in riantuan a si rih lai. Cu caah Ralzam nih theih a herh mi cu “UN Card Renew, UN Sok a duh mi, RSD Interview kong zong ah CRC fuhpanh peng rih ding a si lai”. Cun a dang buainak kong zong ah CRC nan fuh panh ahcun nan case kha fawi zaang tein UNHCR sin ah a phan lai i an zoh colh peng ko rih lai (Lockdown hnu Marc 2020 in nihin January 12, 2021 tiang an riantuang ning in an peh zulh rih lai).\nCovid-19 Vaccination kong ahTuhla January 16, 2021 in India Cozah nih Covid 19 Vaccine chunh hram a thok cang lai. A sinain tutan hi mizapi caah a si rih lo. Thimhlei mi (Priority) an tuah i January 16 in an thok ding mi ah a tingco ding pawl hna cu “Healthcare worker, frontline staff (Doctors), Community health Worker le Police, Ralkap ti pawl an si hmasa lai, hi ah hin minung two crore hrawng an si an ti (Hi hna caah free a si lai tiah a chim mi asi.\nCun a dot 2nak ah an tingco ding pawl hna cu “kum 50 cung upa pawl le zawtnak tha lo deuh a ngei mi(co-morbidities), hi ah hin minung 30 crore hrawng a si lai an ti. Hi hi first phase an ti i a voikhat nak ah pek ding mi, a tingco ding pawl cu an si hna. Cu hnu ah a herh ning in Cozah lei nih\nthawngthanhnak an tuah tthan te lai.\nHi ka zawn ah UNHCR lei in an chim duh bik mi cu ” Refugee le Asylum Seeker pawl zong, India minung bantuk tein Covid 19 vaccine nan tinco khawh ve nak ding ah kan i zuam cuahmah ti khi a si. A tlamtling cang an ti ruam rih lo. India minung nih free in a ngah ahcun Refugee zong free si ve seh, India minung nih phaisa an pek ahcun an pek zat tein, Refugee si ruang ah Vaccine pek duh lo, a hlei in phaisa cawi ter ti bantuk um hlah seh, ti mi hi kan i zuam mi cu a si, zei a lawh lai kan thei rih lo, thawng kan i thanh tthan te hna lai an ti.\nKum 50 cung minung le zawtnak chiahru deuh a ngei mi an pek hna tikah Refugee pawl zong kan tinco ve maw timi hoih in UNHCR zong ah kan chim tthan lai, a si lo ah an mah UNHCR lei nih thawng an kan thanh colh te ka zumh bik.A tawinak tein ka rak langhterSiaherhnak he .Credit-Salai Cung Dawt


NLD Bawizik Pu Lian Luai Bantuk Chief Minister Kan Herh Lo, Chin Mipi A Dawtu Kan Herh – Chin 11 News\nNLD Bawizik Pu Lian Luai Bantuk Chief Minister Kan Herh Lo, Chin Mipi A Dawtu Kan Herh\ntukum zatnak chuah ka te i, ramkip nih lockdown a tuah le cangka in Mizoram Chief minister Pu Zo Ram Thang nih social media in mipi sinah thazaang pek nak le nan lungtethei hlah uh, a si khawh chung in kan cawlcang lai i, kan i bawmchan hna lai tiah bia a cah hna. mipi thinlung zong a dam i voitam pi cu hnemhnak kong le mipi sin ah biacah tete a chim peng i an mipi an i nuam deuh ngaingai.\nKa palh ka zum lo, Kan nih Chinram Chief minister cu mipi sin biacah chim lo, a kong theih ding hmanh a um lo. a thih le a nung hmanh kan hngal lo, mipi sin i biacah le lomhnak chim hmanh a thei lo, kha tluk i Hakha i Covid-19 ruang i buainak a chuah lio hmanh ah holh le hnemh lo in a thup. Mizoram Chief minister Pu Zo Ram thang a zaw mi an um bak in a si khawh chung in Social media chung in hnemh nak a chim colh i an thinlung a dam ngaingai.\nChinram Chief minister Pu Lian Luai Cu a hruh maw si, Chin mipi zei i a kan rello dah a si hnga, social media hman a thiam lo a si ah cun, Chinram midia pawl thawng ka thanh piak uh tiah a ti awk bak a si. Cu lawng si loin, Paletwah kan chin ram ah thihnak le ei awk nei lo an tap cuahmah lio ah khawika ah dah a thup hnga, a mah nih a hnemh nak kong le mipi nih kan zoh sawh hna awk a si lo tiah social media chung tal in ramdang chin mi sin ah a chim awk a si.\nChin Ram Chief minister hi chinmi phun kan tah lioah a lawm ding le duh poh a um awk a si hnga maw, hi caan a a riantuan chungah hin mipi sin ah biacah le mipi he neihniam te i a um kan thei bello, Riantuan a thiam lo bia maw a si hnga, mipi ai awh riantuan tu ka si tiah i thei sehlaw mah tihin a um hna lo, mipi ca riantuan lo in mipi caah bawi a tuan cucu a palh tuk nak a si. A tu tan i thimnak i a luh than hi cu a lungfim mi le khua a ruat mi nih cun an zoh lai i, an nih a chuak lai.


A Poi Ko! Lo Meduahnak Mei Kang Nih Khual Tlawng Minung Pa 3 A Kangh Chih Hna – Onlinenungak\nRating 4.6 stars, based on 96 comments Tamsulosin Pills Online Community Getting was no done didnt bring the so Flomax tablet Uses some advanced convinced...\nOnline Prescription Drugs. Cheap Generic Dapoxetine Besides, through doing the Priligy 30 mg pill Without Prescription arts, load The school has put in citation types,...\nHe also has another purchase Cytotec Pills Online being faced with the numerous whole alphabet long before he. Despite what he might say clear andthe...\nA Poi Ko! Lo Meduahnak Mei Kang Nih Khual Tlawng Minung Pa 3 A Kangh Chih Hna\nBy chin tawi on January 31, 2021\nLahe Khua Ah Lo Mei An Duahnak Ah Minung Pa 3 Mei Nih A Kangh Hna\nSagaing ram Then Naga ram, Lahe Khua ah an khua in Meng 3 a hlatnak ah lo ngei pawngkam pawl i sawm in hmun khat ah lo duah tinak khul a tlawng mi minung pali cu mei nih a kham hna i khua zei kal le chuah kho lo in lo meiduah mi nih cun a kangh chih hna tiah an mah Lahe khua i meithat rian ngeitu pakhat nih cun a chim.\nHi mei kangnak kong he pehtlai in Lahe an khuabawi pa 2 le khuabawi hlun hna cu january 29 zing lei ah an khua hnu i ekah 15 hrawng a si mi lo cu an duah hna i India Ramri ah facang cawk a kal mi nu pa 3 le pa pakhat cu an kir lei ah mei duah mi nih cun lam vial te cu kal nak tha lo in a phih dih i hrial awk a that lo caah, mei nih cu a kangh hna hi a hmun ah cun an thi beh tiah theih a si.\n“Hi bantuk khua te lei khuasa caah cun lo mei duah tik a si i, hmun khat ah tihin lo duah ti a si tawn. A thi mi hna hi facang cawk an kal ian kir lei a si. An kir lei ah hi ti bantuk in lo mei duah mi nih a kham hna caah a kangh chih hna hi a si. Hi bantuk thil acan hi a voikhatnak bak asi” tiah an mah lahe khua i meithat zung rin tuan pakhat nih cun a chim.\nA Thi mi hna hi Thangkhaw Lanmah khuate a um mi an si i, kum 15 a si mi pa pakhat le kum 30 le 35 a si mi Nu pahnih an si tiah theih a si.\nHi lo duah nak le thih lohnak kong he pehtlai in, lo duah tu hna pathum cu Lahe khua Palik sakhan ah a hmuh phun an si caah a herh ning in tawl rel an si ko lai tiah One News Media Nih cun a langhter.\nCrd: Aung Kyaw Ngunt\nFalam-Hakha Kar A Zammi 3000 Leng An Si, Thutdirnak Tawlrel Piak An Herh Tuk\nApoi Hringhran Ko Mu : Kan Ram Cu Mipi Chim Lo Vok/ Ar Tiang In An Tuar Tuk E


Kan Lainu Van Hlei Sung Nih Laimi Phun Ai Awh In Record Thar Aa Kan Tuah Piak. – Kawltu Team\nLomhpi cio hna usih. Kan Lainu hlasakthiam ngaingai simi Van Hlei Sung nih Best New Artist aa kan ngah piak. Record thar aa kan tuah piak fawn. Tutan Award an tuah mi hi kan unau Mizo hna nih an tuah mi asi. Mizoram pumpuluk ah hlasakthiam chungin Zonet Thazual Award an tuah peng tawn. Tukum zong an tuah than i, kan Lainu Van Hlei Sung nih Best News Artist aa kan ngah piak. Hi bantuk ngah kho tu hi Kan Lainu ah a mah lawng lawng a si caah Laimi phun chungin record thar aa kan tuah piak hi asi. Kan Lawmhpi tuk hring hran ko. Tutan Award a hmuhnak hla hi “I tang ka belh lai khan” timi hla kha asi.\n(Mah hi nungak Van Hlei SUng nih a lunglawmhnak cu Mizo holh, Lai holh le mirang holh in a tanglei bantuk hin a chim) Awards Won : 1. Best New Artist 2. Best Songwriter (RPA Ralte with I Tang Ka Belh)\nHello, khawvel hmun hrang2 a ttang aa ka fans te leh a bik in mizoram a ka fans te, min support a , positive comments ka don te, ka hla te in lo ngaihthlak tthin vang in. thinlung leh tih tak zet in ka lawm letuk.\nI love you guys and God bless you all! Dawtu ka miphun, unau dawtmi nan cung zongah kaa lawmtuk. Hla phunphun ka saknak kip ah thazaang nan ka pek i nan ka lawmpi. Nan cungah lawmhnak tampi ka ngei…Bawipa nih thluachuah in pe hna seh!\nTo brother Rpa Ralte, Alex BT Cinzah and Van Roland, Seino Media Group for helping me get to where I am today – whether it’s by producing my songs, teaching me Mizo accent – just by believing in me and producing my videos for all my fans to watch!\nI can never thank you guys enough. Pathian nih a let zaa in, in cham ko hna seh!” tiah a lunglomhnak a langhter.\n← Breaking News ! Trump Nih Nevada Vote Dik Lomi Kong Cu Fiang Tak Tak In A Van Chim Cang.\nUS Kan Lainu Nurse Katie Nih A Rianttuan Nak Kong A Chim Mi Cu Nih A Chuak Kho Tak Tak. →


Paletwa Le Rakhine Ramkulh Chung I Kahnak Ngol Ding In Yangon Ah Duhnak An Langhter Lai - THE CHINLAND POST\nPaletwa Le Rakhine Ramkulh Chung I Kahnak Ngol Ding In Yangon Ah Duhnak An Langhter Lai\nThe Chinland Post| 2019 July 10| Chin ramkulh Paletwa peng le Yakhine ramkulh ah a cangmi AA ralkap le Myanmar ralkap kar i kahnak ngol ding in mizapi cawlcanghnak Yangon um Chin mizapi nih July 13 ah duhnak an langhter lai tiah theih a si.\nYangon um Chin mizapi nih July 13 zinglei suimilam 10:00, Aung San Stadium tual hmai le tlanglawng innpi hmai ah i ton in tawlreltu committee nih chuahmi vinyl, poster pawl i tlaih in lam kan zawh lai. Cun, Town Hall hmai Maha-Bandulah pangpar dum hmai ah biachimnak zong pehzulh in kan tuah lai tiah hruaitu pakhat a simi Salai Ceu Bik Thawng nih a chim.\nSalai Ceu Bik Thawng nih, “Paletwa ah a ummi Chinmi le Yakhine ramkulh ah a ummi Chinmi zong ral a zammi 8000 tluk an si cang. Ral ruang ah harsatnak, sunghnak le hliamhma tuar le a thimi tibantuk a phunphun in nuhrin covo buarnak pawl a um. Cu ruang ah biapi a simi phu hnih AA ralkap le Myanmar ralkap karlak i kahnak ngol ding in duhnak kan langhter lai. Chin mizapi halnak au thawng hi tuanvo ngeitu phu hnih nih a biapi in zawnruahnak he an kan ngaihpiak lai in an kan tawlrelpiak ko lai ti kan i ruahchan. Cuti si lo in anmah nih mit an kan chinh khanh ahcun Chin mizapi nih ngaithiam kho lo in kaphnih caah a tha kho lai lo” tiah a chim.\nA luancia caan zarh ahkhan AA ralkap nih tlaihmi Kintalin khuami chung in 12 an luat i atu AA ralkap sakhaan ah Kintalin khuami 39 an tang rih theih a si.\nRef: Chin World\nPrevious Phungning UN Ruahnak Petu Bu Sinak In Geneva UNHCR Tonpumnak Ah CHRO An Kai\nNext Ruah Pehzulh In A Sur Caah Lailenpi Le Rezua Kar Khualtlawng Harnak An Tong\nHakha Thar ah Minung 19 tlaih an tong; Tangka nuai 4 MMKs fai an fir, inn pakhat an kah (English Below)\nHakha ah Telephone Line A Rawk, Chawnh Khawh A Si Lo\nNihin Hakha Palek Zung in Chuahmi Hna\n𝗭𝗲𝗶 𝗿𝘂𝗮𝗻𝗴𝗮𝗵 𝗱𝗮𝗵 𝗔𝗦𝗘𝗔𝗡 𝗻𝗶𝗵 𝗞𝗮𝘄𝗹 𝗿𝗮𝗹𝗸𝗮𝗽 𝗮 𝗵𝗻𝗼𝗻?


Breaking News ; Laitlang Ah Ralhrang Helicopter A Kai - Chin Eleven News\nNihin August 25,2021 Kalaymyo in ralhrang Helicopter laitlang lei ah chunhnu suimilam 1:30 ah a thawh tiah theih a si. Falam Bank ah palek tampi an phan cang, Bank an khar dih tiah theih a si. Tuzing ka 11:30 ah Tidim Bank hngaktu palek 3 an thah hna.Zalen\nRelchap: Atu ah D-Day bantukin thawng an chuahter,anmah lei nih kahdohnak ah kahdoh ning lam an sial, ralhrang phu hna nih lam an sial ning ah anmah lawng si lo in BGF phu hna hmang in Kayin anmah le mah kahdohnak phun an ser\nBrigade 5 hmunhma KNU Mutaw(Phapun) pengkomh biachimnak nawlngeitu Pa Do Man Man (ပဒိုမန္းမန္း) nih vawlei ah a cang mi thil sining fiang tein a chim kho rih lo nain atu ah ralhrang phu chungtel hna cu brigade 5 ah raltuk nak ding ah a hlankanh in timhtuahnak an ngei, ralhrang minung thazaang an chap tiah a chim.\nBrigade 5 cu mipi vengtu ralkap (PDF) phu hna le ralhrang uknak duh lo cawlcanghnak ah a tel mi (CDM) lut mi hna cu dornak an pek hna caah ralhrang phu hna nih kahdoh ding in timhtuah nak an ngeih hi a si tiah Pa Do Man Man(ပဒိုမန္းမန္း) nih cun a chim.\nBGF phu hna nih Metawoa(မဲသေဝါ) khua lei ah phan in KNU brigade 5 hmunhma lei ah an kal tiah Kayin thawngzamhnak pakhat si mi Salween Press nih a langhter.\nKNLA ralbawi Buchohgyi Saw Jaw Ni lei le Kayin an mah le mah kar kahdohnak a um lo nak ding ah biaruah nak a um caah BGF lei nih KNU le kahdohnak a um lo tiah Buhmu Saw Tin Win nih a chim. BGF lei nih KNU he kahdohnak a um lo tiah an chim nain KNU brigade 5 hmunhma lei ah BGF phu hna an luh a si ahcun kan i runven lai tiah an chim.\nNikhat Hnu Nikhat in Kahdohnak A Fak Chin Lengmang Cang


2020, March 16-22 caah Khrihfa Nunning le Rianṭuannak Program\nHla 18 le Thlacamnak\n“Esau nih Fater a Sinak a Zuar”: (Min. 10)\nGen. 25:27, 28—Faphir a simi Esau le Jakob cu an sining le an duhmi rian aa dang (my ṭhen 17)\nGen. 25:29, 30—Esau nih pawṭamnak le thabatnak kha aa ukter\nGen. 25:31-34—Lawmh a hngal lomi Esau nih fater a sinak kha rawl khengkhat in Jakob sinah a zuar (w19.02 16 ¶11; it-1 835)\nGen. 25:31-34—Messiah chuahkehnak cu fater sinak he aa pehtlai lo ti kha mah Baibal caang nih zeitindah a langhter? (Heb. 12:16; w17.12 15 ¶5-7)\nGen. 26:7—Mah thil sining ah Isak nih zeicah biatak a chim lo? (it-2 245 ¶6)\nBaibal Relnak: (Min. 4 asiloah mahnak tlawm) Gen. 26:1-18 (th cawn dingmi 5)\nVoikhatnak Lennolh Video: (Min. 5) I ruahṭi ding. Video kha piah law a tanglei biahalnak hna hi hal hna: Biahalnak a phi a hngalh lo tikah inn-ngeitu a ning a zah nakhnga lo zeitindah kan tuah khawh? Thawngthanhtu nih Matthai 20:28 kha zeitindah hmualngei tein a fianter?\nVoikhatnak Lennolh: (Min. 4 asiloah mahnak tlawm) Biaruah ning kha hmang. (th cawn dingmi 3)\nVoikhatnak Lennolh: (Min. 4 asiloah mahnak tlawm) Biaruah ning kha hmang law thawk. Cun A Kan Cawnpiak timi cauk kha pe. (th cawn dingmi 15)\nPathian Sinin A Rami Thawngṭha! nan Cawn lioah Video kha Hmang: (Min. 15) I ruahṭi ding. Kan Thih Tikah Zei Ah Dah Kan Can? timi le Zeicah Pathian Nih Sifah Harnak Hi Umnak Nawl A Awnh? timi video kha piah. Video pakhat cio piah dih hnuah mah biahalnak hi hal hna: Thawngṭha brochure nan cawn lioah mah video kha zeitindah na hman khawh? (mwb19.03 7) Mah video in cawnpiaknak ah bawmtu a simi zei kong dah na hmuh? jw.org ah taarmi Thawngṭha brochure ah video link pawl aa tel ti kha hngalhter hna.\nKhrihfabu Baibal Cawnnak: (Min. 30) bhs ṭhen 19 ¶20-23; ca. 205, 206 i a tawinak\nHla 147 le Thlacamnak\n2020, March 16-22 JW Nunning le Rianṭuan Pumhnak Program\nmwb20 March ca. 4


Biak inn 250 cungah ah Cross an chia mi cu hrawhpiak an si. Khrifah pawl an celh ti lo\nA poi tuk ee, mah bantuk in Krihfa pawl cungah thil an tuah lengmang mi cu lungfak a si tuk hrinhrang. Mah bantuk in Khrifah pawl cungah thil an tuah mi cu Khrifha pawl caah cun celh ding a si ti lo. Zeitluk indah an caah a fak lai? Mah bantuk in thil an tuah ruangah Pathian nih a zoh sawh sawh ti lai lo. Khrifah pawl hna an tuar tuk cang\nJune 22 ah China’s Communist regime (cozah) nih cun an ram chungah Coronavirus buainak nak in Khrifah pawl hna cu a buaipi deu cang hna i, Khrifa pawl cungah thil a rak tuah tawn ban tuk in atu tiang a tuah peng rih ko\nAnjui Province ah ceilak in khrifa pawl hna cungah thil thalo an tuah than i, Biak inn cungah Cross an chia mi hna cu a hrawh piak dih hna. Biak inn 250 cungah Cross an chia mi hna cu hrawk piak dih an si tiah CBN news nih a langter.\nChina ram chungah khrifah um mi cu China communist cozah thil tuah ruangah an lungthin a fak tuk cang i, ramdang ah um Khrifah hna cu fakpi in thlacam bawmh ding inan sawm hna. Mah bantuk in China cozah nih Khrifah pawl cungah thil a tuah tawn mi ruangah USA zong nih ceilak in arak phomh cang mi zong a si. Natein China nih a tuah peng ko. Khrifa pawl lawng si lo in Muslim pawl cungah a thil tuah mi zong a that lo tuk ruangah kan hnungzar ah khan President nih China cu Sanction (dan a tat) tthan hoi.\nUSA nih China sanction a tuah hnuah tlawmpal ah mah bantuk in Khrifa cungah a tuah tthan hoi cang caah USA nih zeitin dah China thil tuah mi ah hin dantatnak a kal pi tthan lai tiah mi tampi nih an zoh lio mi cu asi. Credit- NBC\nBe the first to comment on "Biak inn 250 cungah ah Cross an chia mi cu hrawhpiak an si. Khrifah pawl an celh ti lo"


Vawlei Cung Hmun Kip In Myanmar An Dirpi Nak Hna Hi Rak Zoh Ve. – Kawltu Team\nVawlei Cung Hmun Kip In Myanmar An Dirpi Nak Hna Hi Rak Zoh Ve.\nFebruary 8, 2021 Amon Ka Si\nKan Kawlram pi Ralkap kut tang ah hram hram in tlak than ai timh ruang ah kan duh lo nak cu kan um nak hmun kip cio in kan langhter hna. Kan mah miphun a si lo mi tiang hmanh nih biatak tein an kan dir pi ti kan hmuh tik ah hin kan thazaang a thar in a tam chin chin ve. Vawlei hmun zakip in Ralkap uknak duh lonak ah sandah an piah nak hmanthlak pawl kan rak langhter hna lai.\nRamdang hna hi ka ahhin kan telh kho rih lo mi zong a tam pi rih rih lai, kan hmuh in theihter nak kan in pek than te hna lai.\nRelchap:-Kan Lainu Anna Biak Tha Mawi Nih A Chim Mi Hi A Tling Kho Tak!(Thazaang I Laak Ve)\nMah bia chim ding in hin ka rak i tim lo. Hawi bantuk in Sandah piahnak ah ka hei aukhuang ve men ko, Sihmanhsehlaw ruah lo piin ka hawi le holh ngam lo in Ralkap nih Myanmar ah an chiah mi hna kong ka van ruah tik ah dai tein ka um kho lo i an mah ai ah hi bia hi ka chim.\nKa thin a phang i ka ngaih zong a chiat ruangah Ka chim duh mi hi ka duh tluk in le ka thinlung nih a theih tluk in ka rak chim thiam lo. Cu ruangah cun a ca tu i ka rak ttial than lai.\n“Aidii ka si, biazai tial tu le thiltahnak business Chin State, Myanmar ah a ngei mi ka si. US ah hin rak tlawn ta ding in ka rak ra nain Covid Pandamic ruang ah tlung kho lo in ka rak tang beh. Cu chap ah a tu ahhin kirnak Ram ngei lo mi dir hmun ah ka um.Kan ram(Myanmar) pi cu Ralkap nih an tlaih cang. Min Aung Hlaing le a ralkap hna nih a hmaan lo mi phung in cawlcangh nak an ngeih mi hi hak kauh le phung buar bak a si.\nCu long cu si loin Inn ah hnuk dinh lio mi thla 5 a si mi fapa te ka ngei rih. Cu ka fapa te cu kal tak riang mang in hi ka hmun ah ka rat hi Covid-19 virus ka tih lo ruang ah a si lo. Ralkap uknak virus ka tih ruang tu ah a si. Hmai lei ca ah ruahchannak le chunmang kan ngei, cu kan ngeih mi hna an hrawh ding cun ka cohlang kho lo.\nNizaan, livestream ah Thawngkhat reng lo mipi nih Hledan, Yangon ah sandah an piah nak ka hmuh. Tihnak in ka khat i ka thin a phang. Sihmanhsehlaw Democracy (USA) ah pei ka um cang cu “Mah tihin um ding si lo” tiah keimah tein kai hnem than. Kum 30 ka si cang nain tih phannak cu ka chung ah hin a tu tiang a um rih. Keimah bantuk in Kawlram i a um mi hna an chung zong ah tihphan nak ai tuam rih. Hi tihphan nak hi kan doh in kan tei hrim hrim a herh. Hi Ralkap uknak hi do kho dingin thazaang rak kan pe uh (Vawlei mi vial te hna). Lungrual le hmun khat tein kan do ti ahcun teinak kan hmuh lai ka zumh ko”.\nTheihternak, Mirang ca in Aidii nih Facebook ah a post mi kan leh mi a si i, Kan tlin lonak le kan palh nak a tam pi lai. Theihthiam hal kan in nawl hna.\n← Zualko (RIP): US Indianapolis ah Pu Thang Sui nih Mual A Kan Liam Tak\nThantlang Khua Mi Hna Cu Uar An Um Bak Si! Rawlulh Thlacamnak An Ngei Cuahmah! →


US Ramchung President Thimnak Kong Ah President Trump Cu Thinphang In A Um Cang – Chin 11 News\nUS Ramchung President Thimnak Kong Ah President Trump Cu Thinphang In A Um Cang\nPosted By: Chin News July 31, 2020\nPresident Donald Trump Nih Election Thawn A Duh: President Donald Trump nih 2020 election ah mail voting in thimfung pek a si ahcun US election tuanbia ah a dik lo bikmi le thimfung fir a tam bikmi thimnak a si lai” tiah a chim.\nNovember thla thimnak hi US mipi hna nih himte le felfai tein thimfung an pek khawh tik caan a phak tik ah thawn ah a tha lai” tiah twitter ah a tial. US President thimnak ah cakuat in thimfung thlakmi tampi cu cape, cala tu hna le mi tha lo hna nih hmunthur pungah an hlonh tawn ti a si.\nPresident nih Twitter ah a tialmi cu Democrats hruaitu hna nih an lungtlin lonak an chim. Asinain US constitution ahcun President nih election thawn khawhnak nawl a ngei lo. Congress lawnglawng nih thimnak ni le caan thawn khawh a si.\n1845 kum thawk in congress nih Article 11, Section 1 ning in President election cu November thla zarkhatnak cacawn ni hnih ni ah tuah zungzal dingah upadi an rak ser.\nNASA Nih Mar Cungah Nunnak Ngeimi An Kawl Lai: US vanlei zohthiam, NASA nih Mar cungah nunnak a ngeimi an um le um lo va hlathlai dingah Florida I, Cape Canaveral Air Force base in tuzing sumilam 7:50 ah Rocket an thlah cang. Mar vawlei ah a kal khomi, rover seh in Alien le nunnak ngeimi pawl an kawl hna lai.\nMah rocket cu sumilam pakhat meng 10000 rang in a zuangmi a si. 2021 February 18 ah Mar a phan te lai. Mar cung an phak tik ah US$ 2.1billion dih in an sermi rover nih microscopic fossils timi pawl a kawl hna lai. NASA nih 2030 ah minung phan kho ding in an I zuam lio a si.


Dinfelnak Dir Kamhtu Pi Suh Sihni Daw San Ma Lar Nyut Cu Ralhrangbu Nih Zei Hmanh Na Chin Lailo Tiah Na Chim Ah Cun — Chin Miphun Tlangau\nDaw Aung San Suu Kyi sihni hna lakah Daw San Ma Lar Nyut cu ralhrangbu nih ramchung/ramleng media le bu hna sinah thawngthanh lo dingin minthut ter a si tiah theih a si.Ralhrangbu nih nawlngeihnak a lak hnuah Daw Aung San Suu Kyi cu sualnak 11 he tazacuai a si i, biaceihnak ah a dirkamhtu sihni 5 hna cu mipi sin ah thawngthanh kho lo dingin an rengh mi hna hi a si.\nYangon ah a ummi Daw Suu sihni pakhat a si mi Daw San Ma Lar Nyut cu August 6 zaanlei ah palek nih an rak hruai i, Tamuay myone, GAD zungah ramchung, ramleng media le bu hna sinah thawngthanhnak kan tuah lai lo tiah biakamnak an tuah ter tiah an ti.Penguk bawi nih ramdang he pehtlaihnak na ngei lai lo,Thawngthanhnak zeihmanh na tuah lai lo a ti hnuah an thlah than tiah sihni pakhat nih a chim.\nAtu ah Daw Suu sihni panga hna hi pakhat le pakhat an i chawnh khawh lo caah Daw San Ma Lar pin ah a ho dah biakamnak an tuah ter ti theih a si rih lo.Daw Aung San Suu Kyi hi khua zeidah an chiah ti zong fiangfai in theih khawh a si lo. Naypyitaw council kulh chung inn pakhat cu biaceih zung caah an hman i covid a karh hlan ahcun zarhkhat ah voi hnih a kong an ceih tawn mi a si.\nCovid-19 third wave hnuah ramchungah zawtnak a karh caah biaceihnak zong July thla in August thla ni 15 tiang sianginn le zung vialte khar a si tiah theih a si.Daw Aung San Suu Kyi sihni 5 lakah U Khin Maung Zaw, Daw Min Min Soe, U Te Maung Maung hna cu Naypyitaw ah a um mi an si i, U Kyi Win le Daw San Mar Lar Nyut hna pahnih hi Yangon ah khua a sa mi an si.


Aize! Kan Lo Cikcek Cang Hi Palik Nih Case An Tuah Piak Ṭihnung Taktak Asi Ko Cang Hih – Chin World News Evening\nFB ah ka hmanthlak tar in thang chiat mual pho nak tial a ngawl lo mi Biak vt,cu atu a rauh hlan ah police nih case an phonh cang lai. Hi pa hi Rawl ulh thlacam in kan hmuh tiah bible bia le hla he thit umh dingin a ka helh i, Pathian bia cu tha tein ka ngeih piak dih. Church in Kan khua an rak tlawn ah Kan i hmu asi. Ka hmuh bak in Kan duh mi na si lo kati ko.\nA thong tlak mi case he afa le he Ka inn ah rak I thial aduh, ka duh lo tik ah hi bantuk in FB in a ka thang chiat. Piangthar ngai nawl cawn bible put in Lai pa nupi helh,duh lo ah mi theih tlak lo thang chiat hmang Lai pa. Zeitluk tih nung dah na si. Comment in a lei tang mi pawl zei tin na vun bawmh rih lai CHIM tuah!\nAnau pa nih Bawipa min ngaithiam a Ka hal peng. Pastor nih ngeihthiam a Ka hal peng caah Ka ngeihthiam. Tu cu ka fale nih an ngaithiam kho ti lo. Lai pa i ralring uh. Amah hi thong vei 2 atla cia asi. An Pastor nu lungrethei in a um ko. Ka duh lo ruangah hi tluk hin FB in a ka thang chiat.\nCredit: Runpar Teicem Timeline\nNote: Hihi kanmah ruahnak in kan ttialmi asi lo. Runpar Teicem timi nih a ttialmi lakchinmi asi. Cun hmanthlak hi Vakokauthawng nih ta lakchinmi asi.\nVantlang Pa Biak Hlei Hi Ṭihnung Ngai A Rak Si Palik Nih Case An Tuah Piak I Kawlram Leiah Kuat Dawh Asi


A POITUK EE, MIN AUNG HLAING THILTUAH CU CELH DING SI LO - TIMES OF CHIN NEWS\nA POITUK EE, MIN AUNG HLAING THILTUAH CU CELH DING SI LO\nPosted By: thawngthawng February 16, 2022\nZarhhnih chungah inn 4,000 leng a kaang: Data for Myanmar. Sagaing le Magway ramṭhen, Chin le Kayah (Karenni) ramkulh hna ah February 1 in 14 tiang ah inn 4,479 leng ralhrang hna nih an khangh cang tiah ramkhel lei, raltuknak nih a chuahpi pawl kherhlainak a tuahtu phu Data for Myanmar nih February 14 ah thawng an thanh.\nSagaing ramṭhen hi inn 2,567 in a tam bik a kaang mi si. Chin ramkulh hi inn 976 in pahnihnak a kangh tambik a si. Magway ramṭhen ah inn 626 in pathumnak a si i Kayah (Karenni) ramkulh ah inn 310 in pali nak a si. A zaapi tein inn 4,479 a kaang mi an si.Sagaing ramṭhen ah peng 37 a ummi chungin Pale, Mingin, Taze, Kalay, Ayadaw, Kanbalu, Shwebo, Ye-U, Kani, Yinmapin, Myaung, Khin-U, Tabayin, Kyunhla, Wetlet, Kawlin, Chaung-U hna khua 14 hi mei khangh an tong.\nMagway ramṭhen ahcun, ralhrang a doh zungzaltu Gankaw, Pauk, Myaing, Yesacu, Htilin peng hna i khua pawl zong khangh piak an tong tiah Data for Myanmar phu nih an chim.Magway ramṭhen, Gankaw peng, Hnankha khua ah kum 35 a simi pa cu a pupa ro a simi inn te an khangh piak caah a ngeihchiat tuknak kong le eidin a hartuk nak kong RFA ah a chim.\nKa kir ahcun ka inn cu vutcaam ah aa rak cang cang. Ting 500 man hrawng ka sung lai. Ka inn pawng i a kaang lomi buk ah ka um. Mah ka zawn i a taangmi eiawk kha ka ei tawn. Ralzaam caah bomhnak tete kha rinh in ka ei tawn,” tiah a chim.Hnankha khua hi hramhram uknak an lak hnu in voi (5)nak an khangh a si cang tiah an ti.\n2021 May thla dongh lei khan mei khangh hram an thok i November le December thla hrawngah a zual deuh le 2022 February thla cu a zual bik a si zong Data for myanmar nih a langhter. Sagaing ramthen, Pale khuanu pakhat zong an in khangh a ton caah rawl chuannak bel hmanh a taang lo tiah a chim.PDF a bawmtu khua pawl, bom puah hnawh an tonnak khua pawng pawl le Pyu Saw Htee pawl nih thawngpawng an peknak khua pawl cu cu ralhrang nih ral khun in an khangh piak hna tiah khuami nih an chim.\nNain, Major- General Zaw Min Htun nih cun kanmah nih kan khanghmi si loin PDF nih an khanghmi a si tiah a chim.PDF hramtlai pakhat nih cun kan ram le kan vawlei hi kanmah tein kan i runven a hau timi hmuitinh a um caah khanghnak ding a sullam hrim um lo tiah a chim.Data for Myanmar nih 2021 February 1 in 2022 January 5 chungah Chin,\nKayah, Magway le Sagaing hna telh in ramṭhen le peng (9) chung i khua 90 ah inn 1963 khangh a si tiah January 6 ah a voikhatnak a thanh. Atu February 14 a voi (2) nak a thanhmi ah inn 4479 khangh a si tiah a thanh ṭhan. A voihnih thanhmi fonh in hramhram uknak lak kum 1 chungah inn 6442 khangh a si. Credit: The Chinland Post.


Laimi Huapin Pialsualnak – THLIZIL THAWNGPANG\nLaimi Huapin Pialsualnak\nMay 15, 2019 Zohnuam Chin, Entertainment, Hmuh ning, Ramkhel\nPialsualnak – Cawnpiaktu diklo ruangah zumhnak pialsual timi achuak, Bible cawng huaha lo nih Bible bia in Pathian kong cawnpiaknak an tuah tuk ruangah pialsual timi achuah pi deuh khun ko rua. ( chim ve hlah uh tiawk le an ttha fawn loh bible le arel lawng an rel i an cawng ve in bible biatli an kawl ve fawn hoi loh )\nBible cawngloin arel tam in arel mi pawl cawnpiakning,\nCawnpiaknak an tuah lai poh ah Thiangthlarau he ipehtlaihnak ah cawnnak le Degrees , Bible cataangsang aherh loh timi in an bia an thok, nuhrinnak in aka anaal vebak mi biachim athiam mi deuh hi an si deuh khun hoi, Pawngkam tete ah Pathian thilser mi chungin tahchunhnak tete an van laak tik ah an bia he airempaw tuktawn, acaan ah an lih bakin tuanbia an van sercop i, mikhua min hna an bunh, mi min hna an bunh cu tik ah ahnu ah an lihin an bunhpiak mi hna khua tuanbia chia hna ah amolh deuh pawl nih cun ahnu ah nihchuak an saih ttheu hna pin ah ataktak ah an canter.. adik lo tuanbia ..adik lo mi tuanbia tahchunhnak laak tik ah ( tahchunhnak ah, thunabia ah , hei sisehlaw, atak asi ka ti lo hi awh) timi bia kilh kha philh lo ding.\nThunabia ah , vacung pa duh na hmang lailoh bible hrimhrim nih aduh lo timi te hna khi , fawite hlek in nupi pasal ca lawngah an hman tawn le adik thlu lomi cawnpiaknak asi. Pathian na biak buin cun Satan sin ah na kal laloh ti kha abiapiin ttial duhmi asi deuh. Vacung pa duh sualtuah kanti mi zongkhi sining hoih in thil acan ning kha zohthiam khawh ahau palh lawng rumro phawt awk an si thlu la loh.. aruang he zohchih aherh.\nBible acawng ve lo mi hna nih Sermon an tuah le cawnpiaknak an tuah tawn poh ah , Bible tuanbia nakin lenglei phuahcop tuanbia an chim atam deuh. Evangelist lakah Bible cawngbak loin Bible atlaihchan i, Pathianbia akawl i, tonghmangloin atawn in atawn mizong an um ttheu, Pathian an duh caah asi ko nain Micawnpiak awk ah an i thlah ve i an theihlotiang in mi cawnpiak an hmang mi an um ve tawn mi khi apoi deuh.\nZei tipoh in Pathian kongcaih le Pathian kongchim poh khi Pathian nih aduh hlei laloh, adik ning le asining te hoih in amah Pathian ttanh kha aduhbik mi asi lai ka zumh..\nAcawng ve lo mi nih amah bantuk cawnpiak ahau ve mi va cawnpiak chin cu phaisa adeu le adeu i thlen bantuk asi.. man angei loh..\nCredit- Son Born\nPrevious Post:Teinak Le Hlawhtlinnak Hmuh A Duhmi Mino Nih Hlathlai Hrimhrim Ding Mi Skill Panga\nNext Post:Pathian Nih Lamhruai Ko Seh, Thlacam Piak Hna Uh Sih


Vulei Cung Model Dang He An I Dan nak A Ruang Cu – Onlinenungak\nVulei Cung Model Dang He An I Dan nak A Ruang Cu\nVulei cungah hin model lar le mi dawh dawh tampi an rak chuak cang nain hi bantuk model mui hi cu an chuak theng ballo hi bantuk mui cu an chuak bal lailo dah.Tsunaina tiah auhmi model nu hi Tibet lei chuak a si i tu ahhin United Kingdom (UK) ah khua a sa.\nTsunaina hi a model hawile lak ah mui phundang ngaingai in a um .a model hawile dang he an i lawh lonak cu a hmur hi phundang ngai in a um cun a khabe a zum i ai dawh dangdai ngaingi cupin ah a hmur pawngah hmelchunh hmun thum li ah a um.\nHi model nu hi 5ft le 5″ tluk i sangmi a si i a pumrua nak hmanh in a mui hmai danglam tuk minih hin Agency lei cu a hip khawh deuh hna. A niam ngai nain London Fashion Week zongah vulei cung model lar pawl rualin a walk thluahmah ti a si. A mah hi ai dawhtuk ti zong a silo nain a mui phundang te ruangah hin vulei cung modeling ah a lar cem pawl ah ai chuah.


Snak by Daley Padley/Chris Special on MP3, WAV, FLAC, AIFF & ALAC at Juno Download\nHome › Electro house/Electroclash › Tested › Daley Padley/Chris Special ›\nDALEY PADLEY / CHRIS SPECIAL\nCat: TESTED 006\nReleased: 1 September, 2008\n1. Snak (original mix)\n2. Snak (Angel Anx Tech remix)\n3. Snak (James Searles remix)\n4. Snak (Ally & Pipes remix)\n5. Snak (Ally & Pipes Tehno remix)\nDaley Padley/Chris Special


Daw May Soe Nih Saya David Lah Tazacuainak Kong A Chim Mi - Mizo Journal\nDaw May Soe Nih Saya David Lah Tazacuainak Kong A Chim Mi\nPosted By: Ma Remi May 20, 2020\nSaya David Lah le Nawarat recording U Wai Htun cu tuzing ah Mayankone biacaih zungah chuah pi an si. Saya David Lah telh in minung 4 tazacuainak kongah Botathong myonay hlutdaw kosahle Daw May Soe nihcun hitihin a chim.\nHi tazacuainak kong hin a dik ning in thil hi ka kho seh law a tha. Uhpadi ning in an ti ahcun cozah nih a chuah mi uhpadi a um ko. Uhpadi cungah a ho hmanh an um lo ah a tha.\nCovid-19 caan chungah cozah nih nawl a chuahmi aum ko. Mibu in umlo ding. Bianak he a pehtlaimi mibu intuah lo ding tiin nawl chuah mi aum ko. Mirum asi ruangah, saya an si ruangah, rumra ngei mi an si ruangah dinhdorh ding asi lo. Nawl a buarmi cu nawn an buar ningin an in awk asi ko tiah Daw May Soe nihcun a chim.\nSaya David Lah le Nawarat recording U Wai Htun hi (pah)853/2020 in Mayankone palik sakhan ah a-hmuh awn asi i U Saw Kuay Wa le U Saw Yay Gandi hi (pah)706/2020/2013 in Insein palik sakhan ah a-hmuh awn piak an si.\nBBC buemese nih a langhter ning ah saya David Lah cu Insein thonginn ah an kal pi beh cang tiah a langhter. BBC, DVB\nBe the first to comment on "Daw May Soe Nih Saya David Lah Tazacuainak Kong A Chim Mi"


Biden US President A Si Cun USA Ka Phan Lai Na Ti Maw?\nBiden thawngin US kan phan lai timi cu Bawipa bochan loin minung i bochan a si. …Bawipa nih innkaa an onpiak lo ah cun Biden hmanh va tling sehlaw na phan hlei lai lo. Bawipa na cung i aa lomh ko ah cun Biden tlin lo zongin AUS lei zongah Bawipa nih an kuat ko lai Minung a biapi lo. Bawipa hi a biapi bik a si cu caah Bawipa tu kha i bochan ko zeizong vialte tuah kho tu le na saduhthah tlin ter kho tu cu Bawipa long a si.\nObama lio ah minung tampi an phan na ti men lai cucu Bawipa nih ram thum nak phan dingin innkaa a on piak mi hna an si caah a si ko a fiang tuk ko. …Mah lio i Malay um mi tu tiang phan hlei lo mi kan tamtuk ko cuta..!!\nCu caah a mah duh nak kha kawl hmasa law na herh mi vialte nih na hnu in an in zulh ko lai. …hihi kan chim tik ah micheu cu Biakinn phan bal lo mi zong an kal ko nan ti men lai an nu le an pa or an pi le an pu nih Bawipa sin ah zeibantuk thlaici dah an rak tuh timi khi nan theih tung lo. A theitlai a ei tu zong rak si khawh a si cuta. Catialtu : Bor Te\nRelchih Dingmi: 1. Pu Hrang Nawl cu bia hman, bia dik a tanh. thuhpheh mang lomi, mi duapdap lo a si. A si lomi a si lo tiah mi mithmai zoh loin a ti ngammipa a si. a mah zong ka palh tiah a ruahmi cu ka “ka palh” tiah fiang tein a cohlang le a chim ngammi a si. mi mithmai zoh in biakhiahnak a tuah bal lo. Hihi midang nih kan tluk khawh lonak tiah ka ruahmi pakhat a si.


Nihin Kawl Ralkap Uknak Duhlo Tu Lamzawhmi Minung an Tam Tak Tak Cang – Kawltu Team\nNihin Kawl Ralkap Uknak Duhlo Tu Lamzawhmi Minung an Tam Tak Tak Cang\nTuni Kawl Ralkap uknak duhlonak langhtermi cu an tam kho tak tak. Lam ah an khat dih ko. An tam kho tak tak si. Uar an um bak. Kawl ralkap nih Cozah uknak an lak ruangah duhlonak a phun phun in lanhgter asi. civil mi, sianghakchia le cozah riantuan hna zawng nih a lam kip in cozah duhlonak an langhter. Westtern ram pawl, le US zong nih biatak tein sual photnak an chim fawn. Hi kong he pehtlaiin White House bia puangtu Jen Psaki nih cun Myanmar ram chung ralkap uknak kong he pehtlaiin Ramdang cawlcang ning zong US nih a ngiat ko tiah a chim ve.\nMah lio ah US senate foreign relation hruaitu Committee lubik Robert Menendez zong nih US le ramdang hna nih myanmar ralkap hna hi phihkhamnak le thil dang dang pek an hau tiah a ruahnak a langhter ve.US le khawthlang ram pawl nih ralkap uknak duhlonak an chim len lioah Thilmak ngai simi cu Thailand Deputy PM Gen. Prawit Wongsuwon, kum 2014 lioah a mah le mah nawl ngeihnak aa pe mi nih cun myanmar ralkap nih uknak an lak mi cu ” Ramchung thil” asi tiah fawi telek te in a langhter.\nKawlram kiang kap ummi ram pawl nih ralkap uknak kong ah an biachim hi a dang cio ve. Singapore cozah nih cun, ralkap nih uknak an lakmi cu thil serious tak tak mi asi, tiah chim lioah Phillippine cozah nih cun “Myanmar ram buainak hi dawnghter zok zok a hau, sinain, buainak hi chunglei thil asi caah kan i rawlh ve a remlo” tiah a chim ve hawi.\nA inpa India nih cun ralkap cawlcangh ningcu thil “deep concern” tiah chim in myanmar nih democracy lamthluan an zulh a duhnak a langhter. thil sining cang neihniam te in kan hlat cuahmah lio asi tiah ministry of external nih a langhter fawn. Myanmar ram kong kauah hin zumh lengin Japan zong a nem ngai. kan theih bantukin Japan hi myanmar ram bawmhnak petu le investor ngan bik pawl asi. The Irrawaddy\n← Tuni Kawl Ralkap Pawl Sual Ning Kha Cu\nTHAWNGTHANHNAK: Hakha A Um Mi Nih Theih Hrim Hrim Ding. (Lawmh A Um Tuk Ee)!! →


SUU KYI KONG THAWNGPANG HI BIADIK A SI HNGA MAW? – The Chinlung Post\nSUU KYI KONG THAWNGPANG HI BIADIK A SI HNGA MAW?\nJuly 16, 2021 admin Local News 0\nKanpi Suu Kyi cu a lungdong ruangmang ko cang rua. Ka fale sin ah um ka duh ko cang tiah a chim. Hi thawngpang hi a dik le dik lo theih a si lo. A si nain Kawlram Newspaper a simi, 7Day News Journal nih nihin July 16, 2021 ah an tial ti asi. Kawlram ah um ti loin, London ka fale sin ah kal in, khuasakthai ka duh ko cang tiah Aung San Suu Kyi nih Min Aung Hliang he an i ton lio ah a chim” tiah Newspaper kan tarlangh mi khi zoh uhlaw nan hmuh hlai.\nCun a chung zong ah cabia tampi an tial chih mi a um nain, screenshot lawng a si caah a chung cabia pawl cu a fiang tuk lo. Hi thawgpang hi lih zong a si kho, an mah ralkap lei minung nih ram mipi hlennak ding ah tiah lih in an tial mi zong a si kho. A hohmanh nih biahram le biadik taktak theih a si fawn lo. Nizaan July 15, 2021 ah Daw Aung San Suu Kyi le Min Aung Hliang tonnak an ngei tiah an tial fawn cang.\nCun nihiin lila ah Aung San Suu Kyi nih London a fale sin ah khuasak le um a duhnak kong cu Min Aung Hliang he tonnak an ngeih lio ah a chim” tiah an langhter hoi fawn. Ralkap lih thawngpang maw a si mipi nih lih an phuah mi dah a si, a si lo ah thawngpang dik dah a si ko timi theih khawh a si rih lo. Daw Aung San Suu Kyi in England ih a falepawl hnenah tlun a duh thu Gen. Min Aung Hlaing a sim tiah thuthang hrekkhatin tuisun an ngan.\nThungai a si le si lo theih ban a si hrih lo. Hihi thungai a si ahcun Civil War cu kan naih deuh deuh tinak a si ding. Anih hi ramsung ih a um/MAH kut sungih a um sung cun doawk ngaingai a theih lo ding. Leng ihsin NUG tla a hoha tum sawn tla a si thei.\nThawngpang dang: UK Parliament nih NUG Theihpi Ding in UK Cozah a Forhfial. UK Parliament nih Myanmar phungning cozah ah NUG theihpi ding in le SAC hi official cozah bantuk in siter lo ding in UK cozah sin ah forhfialnak a tuah, tiah VOA nih nihin zaanlei ah a ttial. UK parliament nih NUG theihpi ding in a halnak kong cu UK ramleng vuanci zung nih cathanh a chuah i, “Myanmar ramchung miphun vialte buaktlak covo tinco ding timi NUG dirhmun kan hmuh caah atu bantuk in kan forhfialnak a si,” tiah a langhter.\nCu lawng si loin “NUG hi hmailei Myanmar ram cozah ah ruah buin pehtlai a herh bantuk in uknak a ramhtu ralbawi pawl kan dirpi hna nakhnga lo abiapi tuk,” tiah cathanh ah an langhter chih. Cun, Myanmar innpa ASEAN ram pawl he kutsih in rianttuan tik ah Myanmar ramchung i ramkhel thongtla pawl thlah an si nakhnga kan chimrel zong a hau tiah an ttial chap.\nMyanmar ralkap ralhriam cawk/zuarh phihkham khawh a si nakhnga UK nih a hruaimi ralhraim phitkhamtu bu ser ding zong in UK cozah sin ah forhfialnak an tuah. SAC nih NLD kut cung in uknak an chuh hnu ah UK nih Myanmar ralbawi tampi dantatnak a pek cang hna i kanhnu July 6 zong ah khan Min Aung Hlaing le Soe Win dantatnak a rak pek chap hna. Credit: The Chin Journal\nGOOD NEWS: A SUNGLAWITUK HRINGHRAN THAWNGPANG THAR A CHUAK\nTLAMTLING TAKTAK IN A VUN LANGHTER CANG, A HMAN KHO TUK


Min Aung Hlaing Le A Party Hna Nih Cun Tangka An Ngeih Ti Lo Ruang Ah ATM I Tangka La Mi Hna Cu Misual,Ralkap A Do Mi An Si Tiah An Puh Cang Hna. – Chintanbo\nMay 19, 2021 admin MYANMAR NEWS 0\nA poi tak tak ko, MAH le a uico pawl nih tangka kongah tih nung tuk mi an thangh hoi cang.Ralhrang ralkap nih ATM ah phaisa a lak tu pohpoh cu myanmar cozah a dodal tu nan si tiin bank lei ah hruaitu nih a chim. Nephytaw သတငိးစာရှင်းလင်ပွဲ an tuah lio ah Myanmar Central Bank riantuan tu pakhat a si mi U Win Thaw nih Bank he pehtlai in a chim mi cu myanmar mipi caah ttih nung ngai a si.\nAchim mi cu ATM seh nih phaisa a lak mi pohpoh hi ralkap cozah dodal tu nan si dih tiin a chim. A tu kan ram kal ning in cun ralhrang phu nih hin an duh mi poh kha an tlai hna i an thah hna.\nAnmah ralkap caah tazacuai a um ti lo, cu tikah ATM phaisa lak mi hna zong hi ruah lo piin an tlaih kho fon hna.\nNephytaw သတငိးစာရှင်းလင်ပွဲ ah hi bantukin Bank kong a chim mi a ruang cu Febuary ralkap uknak an lak hnu in Voidang ton a si lo mi bantuk in ATM a hmang mi dih lakin phaisa cu an lak caah hi bantukin phaisa ATM in an lak mi hi cu cozah a do tu an si tiin a chim.\nFebuary ni 1 in ATM in phaisa a la tu hna hi an tamtuk caah hi bantukin thil a um hi a si.Mipi nih Voidang ton bantukin ATM hi an hman awk a si voidang baktukin an hman lo hi cozah a do tu an si. Crd-C-Thawngpang\nKawl Ralkap Thapi Chuah In Kalay In Lai Tlang Lei ah An Kal Thluah Mah Cang.


Hakha Khuathar ah Ralkap nih Meithal an Puah – Hakha Cherry\nNihin zaanlei sml. 6:50 hrawng ah Hakha Khuathar ah SAC ralkap nih meithal voi 5 hrawng an puah. Zei ruang ah dah meithal an puah timi theih a si lo.\nKhuathar Bosang ah a ummi Billiard kahnak hmun zong ralkap nih an luh hnawh. Mi an tlaihmi an um le um lo theih a si lo.\nFalam lei in Hakha ah a rak rami ralkap motor 6 zong sml. 7:10 hrawng ah Khuathar ah an rak phan. The Chin Journal May 2, Hakha\nMizoram Champhai District, Farkawn khua ah Myanmar ralzaam minung 600 leng an um cang.Mizoram Champhai District, Farkawn khua ah Myanmar ram in a rak zaam mi ralzam minung 600 leng an si cang tiah tuanvo ngeitu sin in April 30 ah kan theih.\n“2021April 29 tiang ah ralzaam hi, patling 300. Nutling 250. Ngakchia 135 an zate minung 685 an si” tiah Pu Juda Mawia, Farkawn YMA upa nih The Hakha Post ah a chim.\nFarkawn ralzaam pawl hi, Hakha,Thantlang, Tahan, Zaangtlang, Lungler, Tlangpi, Tlanglo le khua dangdang hna an si. Tuanvo ngeitu sin ah ai report mi lawng hi bawmhnak facang, chiti, cite, pe, eidin i zat cio in phawt an si rih. Hi hnu cun, an dirhmun zoh in phawt an si cang lai. Umnak inn hlan ding a har ca ah Inn tang kor mi kha an i hlan cio. Dinti an har ngai ca ah khua pi in an buai. Cozah Bank a um nain ramleng kuat mi tangka cu Champhai lawng ah chuah khawh a si tiah kan theih.\n“Farkawn ah fawi tein tangka thlen khawh peng a si. Nihin April 28 tiang i tangka man cu,1 Rs. ah Ks. 20 a si. Lo thlawh rian an thok rih lo ca ah ralzaam hna nih i hlawhnak an ngei kho rih lo,” tiah ralzaam pakhat nih The Hakha Post ah a chim.\nRalzaam in a ra ding mi cu an ngandamnak check hnu ah a herh ning in kan tawlrel hna lai. Atu hi a kir mi zong an um ngai hna an kan chimh lo ca ah zeizat dah an kir kan hngal kho hna lo ti zong a cunglei upa nih a chimchap. (By : B.H.Van@Lenfu)


Christian Leadership - Senri Cazual\nPosted by Admin | Sep 12, 2014 | Cabia, Theihtlei | 0 |\nSaya Van T`ha Ceu\nBiahmait`hi: Ram pakhat siseh, miphun pakhat, bu pakhat asiloah chungkhar pakhat a rawhnak/a tluknak a ruangbik cu hruainak (leadership) a t`hat lo ruang ah a si. Cu bantuk t`hiamt`hiam in aa sersiamnak a ruangzong leadership a t`hatcaah a si. Lam hlatpi zoh a hau lo Kawlram kan sining zoh ah a faing tuk. John Borek nih a chimmi cu “Krifabu nih kan herh bikmi cu phaisa le inn lo `ha`ha hna nakin a `hawngmi, a t`hami le Baibal cawnpiakning a simi hruainak hi a si deuh” tiah a ti. Cun “Successful ministry rises and falls on leadership” tiah a ti fawn. Ahman tuk. Nihin kan ram, kan miphun, kan society le kan Krifabu a `hancho nakding le a ngandamnak hngading caah kan herh bikmi cu “an effective and healthy leadership” (a ngadammi hruainak) a si.\n1. ASullam (Definition)\n“Leadership is not about titles, position or flowcharts: but it is about one life influencing another” (leadership is influence).By John Maxwell. Hruainak cu mipi thinlung va lak khawh khi a si ko.\n“Leadership is the activity of influencing people to cooperate toward some goal, which they come to find desirable. Leadership is the art of changing a group from what it is to what it ought to be.” By Ordway Tead, Leadership timi cu “mibu” siloah “hruaimibu” kha a tu a dirhmun in a phanh hngading mi dirhmun ah va thlen khi a si.\nIn biblical aspect, leadership is influencing a specific group of God’s people toward God’s purpose with God-given capacity and God-given responsibility. By Eddie Gibbs\nL- Learn and lead by example\nA-Analytical, Appreciation & assistance\nD-Dedicated & delivers\nE-Expert, experience & exceptional\nR- Rigorous & respected (By Barbara N, Founder and MD of Smart Leaders Network)\n2. Character of Christian leader (Hruaitu Nunzia)\nKhrihfabu hruaitu cu soisel awk um lomi, nupi pakhat lawng a ngeimi, zurit hmanglomi, mah le mah aa uk khomi, ningcangte in khua a sami, khualtlung a dawmi, cawnpiak a thiammi a silai; zu rithmangmi a si lai lo, mitlokciar a silai lo, milungnem le daihnak a duhmi a silai; tangkami`himi a si lai lo; 4a innchungkhar ṭhate in a zohkhenh khomi a si lai i a fale nih a nawl an ngaihmi le an upatmi a si lai. 5Mah innchungkhar hmanh ṭhate in a zohkhenh kho lomi nih cun zeitindah Pathian khrihfabu cu a zohkhenh khawh lai? 6Khrihfa a cannak a naimi a silai lo, zeicahtiah a hnar a puarsual lai I Khuachia kha sualphawt a rak si bantuk khan sualphawt a si ve sual lai.7Khrihfabu leng ah a ummi nih an hmaizahmi a si lai, cu bantuk mi a si lo ahcun a thang a chia lai i Satan rap ah aa foih sual lai. (I Tim. 3: 2-6).\n3. Motive of Christian Leadership (A thinlung put)\nHruaitu a nun ziaza le a tuahsernak vialte hi “character” tiah kan ti khawh. Zeiruang ah dah hi tihin a nun (zei thinlung put) timi hi “motive” cu a si.\n(a) Kan zumhnak ruang ah a si (II Tim. 1:12; I Thess. 2:2-9; Woe to me if I don’t preach the gospel I Cor. 9: 16).\n(b) Pathian lunglawmhter ding caah (I Cor. 9:4).\n(c) Mipi caah thil`ha a simi le a herhmi chim ding; mi mithmai kawl men si lo (Gal. 2: 11; I Cor. 5:9).\n(d) “Not for seeking personal gain but for God’s glory” (I Cor. 9: 5: Matt. 19:27, 28).\n4. Leadership’s qualifications\nA. The 4 Cs of Christian Leadership (By: Bruce E. Winston)\nB. The eight laws of leadership’s qualification(By: Elmer L Towns)\nThe law of Dreams: A leader gives vision to his followers.\nThe law of Rewards: A leader rewards to his followers when they accomplish their goal\nThe law of credibility: Leader has a credible plan to reach the objectives and goals. He gives confidence to his followers\nThe law of communication: He gives a clear direction to his followers\nThe law of Accountability: He lets his followers get involved in his vision by giving them specific responsibility\nThe law of Motivation: Leader gives compelling reason to follow him\nThe law of problem solving: Leader gives solution to his followers’ problems\nThe law of Decision making: Leader gives a decisive answer to his followers\n5. Biblical Leadership& Democratic leadership\nPhilip Woods nih democratic leadership kan timi cu mipi nih midang i ukter ti siloin an mahte in an i ukmi hruainak a si a ti. A tawifiannak in cun, mipi nih zalongte in chimrelnak nawlngeih, zapi `hatnak caah khuakhaan`i, nuhrin covo (human rights) le adang covo tete (rights) ithluk cio in conak nawl ngeih, le biachahnak i itel khawhnak nawl ngeih hi democratic leadership style cu a si. (Dictatorship he aa ralkah). Khrifa ihruainak le democratic leadership hi an inaih ngai i ka vun langhter`imi hna a si. Khrifabu aa thawk bak in an ihruaidaan kan zoh ahcun democracy in an ihruaicolh. Bianabia ah: Judah Iscariot can ah Matthias an thim kha democracy system a si (Propose an tuah, thla an cam, cun vote an pek. Lam. 1:23-26). A voi 1nkKhrifa upa 7 an thim hna zong kha mipi nih democracy ningte in aa tlakmi an thim hna. (Lam. 6:1-7). Jerusalem Council (Lam 15) ah an biachahning zoh tikah an chim cio le zapi hnathlakmi bia an chah. Cucaahcun, nihin nitiang mainline church deuh nih cun Democratic hruainak he aa lomi biblical leadership hi an hmandeuh. An i lo thluk a tinak cu si lo. Khrifa hruainak cu, Pathian `ihzah bu in Baibal hi final authority ah chiah a si. Democracy ahcun constitution le law (no one is above the law).\nAung San Su Kyi nih political camp a tuah lio ah a rak chimmi cu, Democracy kan timi cu rammi pakhat cio nih taawon thiseik (a sense of duty and responsibility) kan ngeihmi hi a si ko tiah a ti. Mi tampi nih midang hnahnawhnak pe lo in tuah kan duhmi thil zalongte in kan tuahmi hi democracy a si ko an ti. Nain mah ti kan ti ahcun a tlamtling lo. Midang siaremnak caah le nangmah siaremnak caah, zapi `hatnak caah `uan hngading kan `uan kha Baibal cawnpiakning le Democracy i a muru cu a si deuh. Hruaitu `ha a simi le zultu`ha a simi nih cun “kan tuah hngading mi thil kha dingfelte in kan tuah ding a si.” Mahcucu kan Baibal zong nih aa kan cawnpiakmi a si. James 4: 17 nih thil`ha a simi thei ko nain tuah lo cu sual a si a ti. Jesuh cawnpiaknak Golden Rule (Matt. 7:12) zong nih thil`ha tuah aa kan fial. “Freedom” le “Responsibility” hi aa `hen thiam lo. Cu bantuk `hiam`hiam in “leadership” le “responsibility” zong aa `hen thiam lo. “With great power comes great responsibility” By: Voltaire, French historian and philosopher. (Great leadership requisites great responsibility): Eg. Sewol accident.\nBia kan fon ahcun, hruaitu a simi nihcun “responsibility” tam ngai a ngei. Cu bantuk `hiam in zultu zong nih hruaitu he kut isih in, kan itimhmi kan phanh khawh nakhnga caah “`uanvo, responsibility” tam tuk kan ngei ve. CCF ah hruaitu pawl lawng nih rian an `uan ahcun rianhma a kal lai lo, pakhat cio nih “a sense of responsibility” ngeih kan hau.\nChristian leadership le democratic leadership aa lo kan tin a in a huapthlu lo. Christian leadership i a muru taktak cu “Servant leadership” tu hi a si deuh. Cucu Jesuh nunnak ah siseh a cawnpiaknak ah siseh kan hmuh khawh mi a si. (not to be served but to serve Mk 10: 45; Matt. 20:25. Washing disciples’ feet John 13:1-17). There are at least four characteristics of servant leadership.\nToidornak (Humility): Servant leader nihcun a hramhram in si loin toidornak he mipi a hruaihna. (Matthew 20:25 -26 shows the difference between Gentile or worldly leadership and servant leadership). Jesus way of leadership is revolutionary to Roman culture and social system. The manner of Jesus’s leadership is to be humble and “not lording it over” ).\nT~uan (Service): Matthai 20:26-28, ah Jesuh nih “Vawleicung ahcun nan hngalh bantuk in, bawi nih an ukmi hna cu a lal in an lalhnawh tawn hna i hruaitu hna nih khan an hruaimi hna cu a uk in an uktawn hna. 26Sihmanhsehlaw nannih cu cu ti cun nan siawk a si lai lo. Nan lak i pakhatkhat nih ngan a duh ahcun nan sin um a si awk a si. *27Ahohmanh pakhatnak si a duhmi cu nan sal a siawk a si. *28Cuticun pei Mi Fapa hi a si cu, rianṭuanpiak ding ah ka rat ṭung lo, mi tampi an rianṭuanpiak awk le annih tlanhnak ca i ka nunnak pek awk ah pei ka rat cu,” tiah a ti. Hika zawn ah “dictactorship uknak phun” a simi, Greek holh in‘diakonos’“lording it over” le “servant leadership” a simi “doulos” “servant or service” aa ral kahning kan hmuh khawh. Servant leader nih cun Pathian rian tiah upat bu in, lungthote in a `uan hngading kha a tuan. (The essence of servant leadership is to serve not to be served; and to give not receiving).Micaah`uan le available si ding. (“Availability is more important than quality” By: Dr. M. Parsley).\nMicaah (Focus on others): Aho khi dah kan `uanpiak lai. Pathian caah kan `uan cu a si ko nain, Matt. 22: 20-28 context ningahcun mi dang cungah/caah `uan ding in aa kan cawnpiak. (the recipients of our service are other people). The biggest temptation in servant leadership is “what is in it for me?” as Peter thought in the same way. We need to take a positive aspect in serving others not as the pagans. The different between negative aspect of leadership (as usually applied in pagan leadership) and positive aspect of Christian leadership is described by Peter as follows. I Pet. 5:2-3\nBut being example to the flock\nThe fourth element that is integral to servant leadership is love. The reason why the leader serves others is not because he must or his duty but out of his love. Loen Morris comments on John 13, “the whole verse with its emphasis on love may be meant to set the tone for the lengthy section it heads.” “Towel” is the very symbol of “the full extent of Jesus’ love;” it is a towel, not a throne!\nNow, the four characteristics of servant leadership can be shortly described as follows.\nHumility, not ego\nA servant and slave\nRecipients of leadership\nMotive of leadership\nA towel, not a throne\nWrong concepts on servant leadership\n(a) Doing ministry for others (Eph. 4:11-13)\n(b) Being Passive (In Matt. 25:13-40)\n(c) Focusing on Weaknesses ( II Cor. 11-13)\n(d) Ignoring own needs\n7. ChungkharHruainak (family leadership)\n4 levels of family cohesion 4 levels of family flexibility\n1. Disengaged 1. Chaotic\n2. Separated 2. Flexible\n3. Connected 3. Structured\n4. Enmeshed 4. Rigid\nChristian Leadership timi cu, mipi thinlung thawhter in Pathian aa kan timhpiaknak hmun (goal) ah mipi hruai khi a si. Hruaitu caah a biapi tukmi cu, nun ziaza ah zohchun awktlaksi le, thinlung put ah Pathian mithmai a kawlmi si hi a si. Vawlei hruainak bantuk silo in, Khrifa hruaitu nihcun sal bantuk in, toidornak he mipi caah rian`uantu si ding in aa kan fial. Kan leadership hi chungkhar in aa thawkmi a si caah, chungkhar kan ihruaining hrim hi, a ngandammi le Pathian duh ning in aa `hihruai khomi chungkhar kan si a herh. Chungkhar a dam lawng ah Khrifabu a dam lai, cu hnu ah ram a dam lai\nPreviousKum 2014 Avoikhatnak CCF Leengchuahnak\nNextA Nungmi Pathian Bia


USDP Cu Chiandeih, CNLD Cu Sia, NLD Cu Myanmar Mipi Caa!\nPosted By: chin11news November 3, 2020\nUSDP cu chiandeh an si i CNLD cu caw an si. Hi ti hin a si. Voikhat cu Chiandeh pi nih ram satil he inn satil he a khawm hna i meeting a kawh hna, Chiandeh pi nihcun aa thawh i kei cu zeitik hmanh ah ram ka ei lai lo a ti!\nCu ahcun thluak ngei lo bik caw nihcun ai lawmtuk i zabei a benh len ti a si. Caw nih a ruah khawh tawk cu Chiandeh nih hin ka ei mi ram hi a ka ei piak lai lo ti tiang lawng khi a si ve cu, nain chuandeh pi a rawl a van tam poah cun caw pawl kha an hnu in a ei thluahmah ko hna , cu bu zong ah caw nihcun chiandeh kha an thauh khan peng ko ti a si.\nCNLD upa hna khi USDP , chiandeh party tangdor le zabei a benhpiak mi lawng te an si, CNLD nih Chin mipi hlen itimh hlah u , USDP party he ifonh law law u! Myanmar mipi caah NLD Credit : Vankham Hranglung


Zualko: Pasal na nun liam ko hmanh seh na tuanbia dawh an vun tial mino nih! – The Cherry Par\nRam le miphun caah nunnak a pemi na si ti cu kan theih ko buin thinlung nih a tuar khawh ṭung lo. Khuami le chung khar nih dawt tukmi le hman rua na si fawn ko ṭung. Kan in siang lo e. Amui dawh te he apam tuk e! Pasal na nun liam ko hmanh seh na tuanbia dawh an vun tial mino nih! Rambuai bai um ti lo nak Vanram tu ah vai din cang mu. Ka thinlung fah ning hi Fapa hniang te kha a tuar tuk mu.\nNihin December 8.2021 zaanlei Thantlang kahdohnak ah CDF, CNA lei in minung pathum an nunnak aliam i, minung panga hliam an tuar tiah kan theih. Kahdohnak ah ah ralhrang lei zeizah an thih ti fianghlang in theih asi rih lo. Thawngtling deuh in thanh khawh kan i zuam than lai.\nNihin chun Thantlang khua CNA/CDF le ralhrang kar kahdohnak ah mizapi vengtu ralkap lei in minung pathum an nunnak a liam, ralhrang lei in minung zeizat an thih fiang in theih a si rih lo! Kan mah lei an thih hi cu kan duh loh tuk mi asi ee Rest in power.\nZiah nan taah hna? Thantlang mei khangh Inn le lo aciam mi kongah CNA/CDF cungah sual nan phawt hna kha nan philh maw an kah lo Zei antuah tiah Ralkap tlampal te hmanh atei loh mi CDF/CNA tiah comment tha loh le biachia in Nan ti hna kha Ralkap cungah mawhphurh loh in CNA/CDF cungah mawh nan phurh hna kha atu vial ah anthi tiah thawng theih in poituk tiah comments nan pek than hoi.\nRam le miphun caah a nun nak a pe mi miphun hawi nan zate Upat nak kan in pek hna. A tantak mi chungkhar dih lak Bawipa nih in umpi ko hna seh thla za cam nak in nan ngaihchiatnak kan rak in hrawmpi pi ve hna ee. Maw kan dawt tuk mi fa hniang le aw nan thawng kan theih hi cu mu a fak tuk hring hren kan celh lo va dawt le hna ram le mi phun ca ah nan nun nak nan pek nan thisen man.\nMipi lei kan fa nau le nunnak liam thawngtheih cu. Kan ngeih a chia tuk e. Ngeihchiatnak a tong mi chungkhar Bawipa nih an hnem ko hna seh mu. Kan fa le nun nak liam thawng theih hi cu kan tuar kho lo ee. Thin lung mei bang a lin. Tan tak mi chung khar Bawi pa nih in hnem ko hna seh law.\nAn hriam nam cu pei ai dang tuk cu. hriam nam tha cawk piak khawh tung lo ah cun doh ding an si rih loh..kan fa nau le kan in siang lo tuk hna. Kan ngaih a chia tuk. Maw kan sian hna lo cu ee. Micheu nih zei hngal loin an in soisel len hna zongah kan siang hna lo, nan nunnak sungh nak in kan inn lo ciamh dih kha kai ham peng. Upatnak sangbik kan pek hna.\nThantlang kah i lak khi, kan duh tuk, CNA/CDF ee, nan saan tlai lo tuk e, kan ti mi hna khi, an thih le an loh ding kan rak ruat baan bak lo le si mu. Cu hlaan i lam pawng in rak bawh i, Ngal kah in rak kah, an rak thah lengmang mi hna btk in kan i ruah sual ve tawn ko rua hih. Ralkap nih hmun tha tuk an i khuar cang pin ah an Meithal tha tuk faen hna lai le, tuk lo law law i, a erh in erh kaw law ti ko lo ah cun, 100 nak tam in kan nau le nih an kan liam tak te lai dah.\nZiah Thantlang raalhraang pawl nan kah cang hna lo ti lengmang a si tikah a chungthil a theibik mi cu anmah hi an siko lio ah mipi vuival celhlo hmaikhah lo ah an nunnak tiang aliam lawng si loin hliamtuar zong an tam hui cangmu. Nunnak tiang aa thaapmi Kan lai pasal tha hna , Res in power.\nkangeih chia tuk apoi tuk e maw Pathian kanzaangfah law kan mipi dawtu akan vengtu CDF/ CNA hi rak kan vengpiak kohna mu Bawipa annun nak liamti loin ralhrang pawlthinlung hi nangmah nih vanthleng koBawipa zaangfah kannawl ko e. Mah hi pei ka phan mi si cu. Ziah TT cu CNA/CDF nih an zoh sawh ko tiah zei thei loin au mi kan tam. Rallokap hi hmunhma an lak ning tha tuk cg i, i kap zg ah lu i thlen bantuk lawng si caah kan pam mei ee.\n← Nihin Thantlang kahdohnak ah CDF lei 3 nunnak liam, Ralhrang nih inn 530 an khangh cang\nNihin Thantlang Kahdohnak Ah CDF In Nunnak Pekmi Hna; Pa Ram Lian Peng, Pa Van Tha Ceu Le Bawi Za Uk An Si Hna! →


***Vakok.Lian***: Pathian Rian Tuan Tu Kan Si Dih\nKolose 3:23 Zei thil nan tuah paoh ah, minung caah si loin Bawipa caah ka ṭuan ti lungput ngei in, nan lungthin dihlak in ṭuan u\nKan Bible ca cahlun chungah, Pathian nih ka rian tuan tu ding ah tiah biakinn chungah rian tuan tu dingin tlangbawi pawl, levi pawl, raithawi tu dingah tiah a thim mi an rak um. Sihmanhsehlaw, cahlun chan le nihin zangfahnak chan ah Pathian he pehtliah dan thil aa thleng mi tete a um. Ca hlun chan ahcun mahtein rai thawi khawh asi lo i, sual ngaihchihnak hna zong tlangbawi sin longlong in nawl piak le hal piak a rak si, mah tein direct in Pathian sin ah fuh a rak si lo. Cu tlangbawi pawl cu Pathian rian tuan tu an si i, Pathian zong nih ka rian tuan tu ding ah tiah a rak thim mi hna an si. Sihmanhsehlaw, nihin zangfahnak chan tu ah cun Paul nih fiang tein a kan cawnpiak ban tukin, 1 Peter 2:9, Sihmanhsehlaw nannih cu thimmi miphun, Siangpahrang tlangbawi, miphun thiang, Pathian miphun hrimhrim nan si. Muihnak chungin amah ceunak chungah an kotu hna Pathian nih khuaruahharmi thil a tuahmi thanh awkah nannih cu an thimmi hna nan si a ti. Cucaah, khrihfa poahpoah Pathian rian tuan tu tlangbawi kan si dih. Zeicahtiah, cahlun chung bantuk siti lo in, kan mah tein Pathian sinah direct in thla kan cam kho i kan sual nak zong direct in amah sinah kan phuang kho cang. Cun pakhat le pakhat thla kan i campiak khawh. Biakinn ah rian tuan tu kan si dih, cu biakinn cu 1 Korin 6:19-20 ah chim mi, ‘Nan pum cu Thiang Thlarau biakinn a si kha nan hngal lo maw? Cu Thlarau cu nan chungah a um i Pathian nih an pekmi hna a si kha nan hngal lo maw? Nannih cu nanmah ta nan si lo, Pathian ta nan si; a man in cawkmi nan si. Cucaah nan pum cu Pathian sunparnak caah hmang u’ ati. Cucaah, kan um kalnak, kan tuahtuannak poah ah biakinn ah rian ka tuan timi lungput kan ngeih a hau. Cu nih cun, ralrin deuh nak le dingfel deuh nak lei ah a kan hruai peng lai.\nNihin khrihfa kan sinak ah kan ruah nak thlen a hau ngaingai cang mi cu mipi nih buaktlak piin Pathian rian ti mi kan hmuh ning hi asi. Tanghra ka on in bible sianginn (B.Th) ka kai lai tiah kaa timh lio ah, minih an ka ti mi cu: Pathian rian tuan ding na thim i a tha tuk, an ka ti. Bible sianginn kai lo mi teh Pathian rian an tuan ve ko lo maw? Cun, mi pakhat nih, sianginn na kai lengmang i zeitikahdah Pathian rian cu na tuan te lai, a ka ti. Bible sianginn ka kai pah in Pathian rian hi ka tuan peng ko. Khrihfa a simi poah nih nifatin Pathian rian kan tuan ko. Zeicahtiah, Paul nih Kolose 3:23-24, Zei thil nan tuah paoh ah, minung caah si loin Bawipa caah ka ṭuan ti lungput ngei in, nan lungthin dihlak in ṭuan u. Bawipa nih nan ṭuan man an pek hna lai kha philh hlah u; a mi ca i a chiahmi laksawng kha an pek hna lai. A rian nan ṭuanmi Bawi taktak cu Khrih kha a si a ti. Cucaah, zei thil, zei rian kan tuah tuan mi poah kha Bawipa ca asi tiah ruat buin felfai tein tuan kha a kan duh piak mi asi.\nA ngaingai tiah cun, khoika kan um le kan tuan poah ah, company rian kan tuannak ah siseh, kan lo kan rian kan tuan nak ah siseh, dingfel tein in um i Amah he pehtlaihnak tling kan ngeih mi nih khan Pathian sunparnak a langhter ahcun cucu Pathian rian tuan cu asi.\nBawipa rian thiang ah dingfelnak le zumhawktlak he tuan hna uh sih!\nPosted by L.VanBlian_blogpost.com at 7:02 PM